* 교과서 관련 한문 사료 모음집 *

1. 위만 조선

朝鮮侯淮[準]僭號稱王. 陳勝等起, 天下叛秦, 燕․齊․趙民避地朝鮮數萬口. 燕人衛滿, 魋結夷服,復來王之.漢武帝伐滅朝鮮,分其地爲四郡.                  ― <三國志 30 魏書 30 烏丸鮮卑東夷傳>

2. 8조법

樂浪朝鮮民犯禁八條, 相殺以當時償殺, 相傷以穀償, 相盜者男沒入爲其家奴, 女子爲婢, 欲自贖者, 人五十萬. 雖免爲民, 俗猶羞之, 嫁取無所讎, 是以其民終不相盜, 無門戶之閉, 婦人貞信不淫辟. 其田民飮食以籩豆, 都邑頗放效吏及內郡賈人, 往往以杯器食.     ― <漢書 地理志>

3. 고구려 건국 이야기(동명성왕)

始祖東明聖王, 姓高氏, 諱朱蒙[一云鄒牟, 一云衆解]. 先是, 扶餘王解夫婁老無子, 祭山川求嗣. 其所御馬至鯤淵, 見大石, 相對流淚. 王怪之, 使人轉其石, 有小兒, 金色蛙形.[蛙, 一作蝸.] 王喜曰: “此乃天賚我令胤乎!” 乃收而養之, 名曰金蛙. 及其長, 立爲太子. 後其相阿蘭弗曰: “日者, 天降我曰: ‘將使吾子孫立國於此, 汝其避之. 東海之濱有地, 號曰迦葉原. 土壤膏腴宜五穀, 可都也.’” 阿蘭弗遂勸王, 移都於彼, 國號東扶餘. 其舊都有人, 不知所從來, 自稱天帝子解慕漱, 來都焉. 及解夫婁薨, 金蛙嗣位. 於是時, 得女子於太白山南優渤水, 問之, 曰: “我是河伯之女, 名柳花. 與諸弟出遊, 時有一男子, 自言天帝子解慕漱, 誘我於熊心山(熊神山)下鴨淥(鴨綠)邊室中, 私之, 卽往不返. 父母責我無媒而從人, 遂謫居優渤水.” 金蛙異之, 幽閉於室中. 爲日所炤, 引身避之, 日影又逐而炤之. 因而有孕, 生一卵, 大如五升許. 王棄之, 與犬豕, 皆不食, 又棄之路中, 牛馬避之, 後棄之野, 鳥覆翼之. 王欲剖之, 不能破, 遂還其母. 其母以物裹之, 置於暖處, 有一男兒, 破殼而出, 骨表英奇. 年甫七歲, 嶷然異常, 自作弓矢, 射之, 百發百中. 扶餘俗語, 善射爲朱蒙, 故以名云. 金蛙有七子, 常與朱蒙遊戱, 其伎能皆不及朱蒙. 其長子帶素言於王曰: “朱蒙非人所生, 其爲人也勇, 若不早圖, 恐有後患, 請除之.” 王不聽, 使之養馬. 朱蒙知其駿者, 而減食令瘦, 駑者, 善養令肥. 王以肥者自乘, 瘦者給朱蒙. 後, 獵于野, 以朱蒙善射, 與其矢小而朱蒙殪獸甚多. 王子及諸臣又謀殺之. 朱蒙母陰知之, 告曰: “國人將害汝. 以汝才略, 何往而不可? 與其遲留而受辱, 不若遠適以有爲.” 朱蒙乃與鳥伊(烏伊)․摩離․陜父等三人爲友, 行至淲水[一名盖斯水, 在今鴨綠東北]. 欲渡無梁, 恐爲追兵所迫. 告水曰: “我是天帝子, 何伯(河伯)外孫(甥). 今日逃走, 追者垂及如何?” 於是, 魚鼈浮出成橋, 朱蒙得渡, 魚鼈乃解, 追騎不得渡. 朱蒙行至毛屯谷[□魏書□云; “至普述水.”], 遇三人: 其一人着麻衣, 一人着衲衣, 一人着水藻衣. 朱蒙問曰: “子等何許人也, 何姓何名乎?” 麻衣者曰: “名再思”, 衲衣者曰: “名武骨”, 水藻衣者曰: “名黙居”, 而不言姓. 朱蒙賜再思姓克氏; 武骨仲室氏; 黙居少室氏. 乃告於衆曰: “我方承景命, 欲啓元基, 而適遇此三賢, 豈非天賜乎?” 遂揆其能, 各任以事, 與之俱至卒本川[□魏書□云: “至紇升骨城.”]. 觀其土壤肥美, 山河險固, 遂欲都焉. 而未遑作宮室, 但結廬於沸流水上, 居之. 國號高句麗, 因以高爲氏.

― <三國史記 高句麗本紀 1 始祖東明聖王>

4. 초기국가 사료

夫餘 ······ 國有君王, 皆以六畜名官, 有馬加․牛加․猪加․狗加․大使․大使者․使者. 邑落有豪民, 濊 ······ 無大君長, 自漢已來, 其官有侯邑君․三老, 統主下戶. 韓在帶方之南, 東西以海爲限, 南與倭接, 方可四千里. 有三種, 一曰馬韓, 二曰辰韓, 三曰弁韓. 辰韓者, 古之辰國也. 馬韓在西. 其民土著, 種植, 知蠶桑, 作綿布. 各有長帥, 大者自名爲臣智, 其次爲邑借, 沃沮 ······ 諸邑落渠帥, 皆自稱三老, 則故縣國之制也. 弁辰 亦十二國, 又有諸小別邑, 各有渠帥, 大者名臣智, 其次有險側, 次有樊濊, 次有殺奚, 次有邑借.

― <三國志 魏書 烏丸鮮卑東夷傳>

5. 단군왕검

古記云, 昔有桓因(謂帝釋也), 庶子桓雄, 數意天下, 貪求人世. 父知子意, 下視三危太伯, 可以弘益人間. 乃授天符印三箇, 遣往理之. 雄率徒三千, 降於太伯山頂(卽太伯今妙香山)神壇樹下, 謂之神市, 是謂桓雄天王也. 將風伯雨師雲師, 而主穀主命主病主刑主善惡, 凡主人間三百六十餘事, 在世理化. 時有一熊一虎, 同穴而居, 常祈于神雄, 願化爲人. 時神遺靈艾一炷, 蒜二十枚曰, 爾輩食之, 不見日光百日, 便得人形. 熊虎得而食之, 忌三七日, 熊得女身, 虎不能忌, 而不得人身. 熊女者無與爲婚, 故每於壇樹下, 呪願有孕. 雄乃假化而婚之, 孕生子, 號曰壇君王儉.  ― <三國遺事 紀異 1 古朝鮮(王儉朝鮮)>

6. 초기 고구려 관련 사료

高句麗 ..... 多大山深谷, 無原澤. 隨山谷以爲居, 食澗水. 無良田, 雖力佃作, 不足以實口腹. 其俗節食, 好治宮室, 於所居之左右立大屋, 祭鬼神, 又祀靈星․社稷. 其人性凶急, 喜寇.

― <三國志 魏書 烏丸鮮卑東夷傳>

7. 부여 관련 사료

夫餘 ······ 多山陵․廣澤, 於東夷之域最平敞. 土地宜五穀, 不生五果. 其人　大, 性彊勇謹厚, 不寇.

― <三國志 魏書 烏丸鮮卑東夷傳>

8. 옥저관련 사료

沃沮 ······ 國小, 迫于大國之間, 遂臣屬句麗. 句麗復置其中大人爲使者, 使相主領.

― <三國志 魏書 烏丸鮮卑東夷傳>

9. 동예 관련 사료

濊 ······ 無大君長, 自漢已來, 其官有侯邑君․三老, 統主下戶. ······ 其俗重山川, 山川各有部分, 不得妄相涉入.                                           ― <三國志 魏書 烏丸鮮卑東夷傳>

10. 백제의 해외 진출 사료

百濟國, 本與高驪俱在遼東之東千餘里, 其後高驪略有遼東, 百濟略有遼西. 百濟所治, 謂之晉平郡(晉平縣).                                  ― <송서>

初以百家, 濟海因濟. 百濟晉時, 句麗旣略有遼東, 百濟亦據有遼西․晉平二郡.        ― <통전(通典)>

11. 고구려 왜 격퇴 사료

九年己亥, 百殘違誓, 與倭和通. 王巡下平穰. 而新羅遣使, 白王云, 倭人滿其國境, 潰破城池. 以奴客爲民, 歸王請命. 太王恩慈, 矜其忠誠, 特遣使還, 告以密計.

十年庚子, 敎遣步騎五萬, 往救羅. 從男居城, 至新羅城, 倭滿其中. 官軍方至, 倭賊退. 自倭背急追, 至任那加羅從拔城. 城卽歸服, 安羅人戍兵. 拔新羅城□(鹽․農)城, 倭寇大潰.                                    ―〈광개토대왕릉비문〉

12. 황초령비

八月卄二日癸未眞興太王□□管境刊石銘記也.

······世道乖眞, □化不敷, 則耶(邪)爲交競. □□帝王建号, 莫不脩己, 以安百姓. 然朕紹太祖之基, 纂承王位, 競身自愼, 恐□□□□. 蒙天恩, 開示運, 記冥感神祇應, 四方託境, 廣獲民土, 隣國誓信和, 使交通府. □□□□育新古黎庶, 猶謂道化, 未有於是. 歲次戊子秋八月, 巡狩管境, 訪採民心, 以欲勞□□□, 忠信精誠才□□國盡節, 有功之徒, 可賞爵物以章勳効. 廻駕顧行, □□□十四□□□者矣. 于時隨駕, 沙門道人, 法藏慧忍. 大等, 喙部 □□夫□知迊干, 喙部 服冬知 大阿干, 比知夫知 及干 未知 □奈末, □□大舍沙喙部 另知 大舍 衷內從人 喙部 □□次·····□ 喙部 与難 大舍. 藥師 沙喙部 篤兄 小□. 奈夫····□典 喙部 分知吉之, 哀公欣平 小舍, □末買 ······□喙部 非知沙干, 助人 沙喙部 尹知 奈末········

13. 백제의 정사암 회의

又虎嵓寺有政事嵓. 國家將議宰相, 則書當選者名或三四, 函封置嵓上, 須臾取看, 名上有印跡者爲相, 故名之.

― <삼국유사 기이 남부여 전백제>

14. 견훤 관련 사료

甄萱, 尙州加恩縣人也. 本姓李, 後以甄爲氏. 父阿慈介, 以農自活, 後起家爲將軍. 初萱生孺褓時, 父耕于野, 母餉之, 以兒置于林下, 虎來乳之, 鄕黨聞者異焉. 及壯體貌雄奇, 志氣倜儻不凡. 從軍入王京, 赴西南海防戍. 枕戈待敵, 其勇氣恒爲士卒先, 以勞爲裨將. 唐昭宗景福元年, 是新羅眞聖王在位六年. 嬖竪在側, 竊弄政柄, 綱紀紊弛. 加之以饑饉, 百姓流移, 羣盜蜂起. 於是萱竊有覦心, 嘯聚徒侶, 行擊京西南州縣. 所至響應, 旬月之間, 衆至五千人. 遂襲武珍州自王, 猶不敢公然稱王. 自署爲新羅西面都統, 指揮兵馬制置持節都督全武公等州軍事行全州刺史兼御史中丞上柱國漢南郡開國公, 食邑二千戶. 是時北原賊梁吉雄强, 弓裔自投爲麾下. 萱聞之, 遙授梁吉職爲裨將. 萱西巡至完山州, 州民迎勞. 萱喜得人心, 謂左右曰: “吾原三國之始, 馬韓先起, 後赫世勃興, 故辰卞從之而興. 於是百濟開國金馬山六白餘年. 摠章中, 唐高宗以新羅之請, 遣將軍蘇定方, 以船兵十三萬越海. 新羅金庾信卷土, 歷黃山至泗沘, 與唐兵合攻百濟滅之. 今予敢不立都於完山, 以雪義慈宿憤乎?” 遂自稱後百濟王. 設官分職, 是唐光化三年, 新羅孝恭王四年也.                 ― <三國史記 50 列傳 10 弓裔 甄萱>

15. 궁예 관련 사료

弓裔, 新羅人. 姓金氏, 考第四十七憲安王誼靖, 母憲安王嬪御, 失其姓名. 或云, 四十八景文王膺廉之子. 以五月五日, 生於外家. 其時, 屋上有素光, 若長虹, 上屬天. 日官奏曰: “此兒以重午日生, 生而有齒, 且光焰異常. 恐將來不利於國家, 宜勿養之.” 王勅中使, 抵其家, 殺之. 使者取於襁褓中, 投之樓下. 乳婢竊捧之, 誤以手觸, 眇其一目. 抱而逃竄, 劬勞養育. 年十餘歲, 遊戱不止. 其婢告之曰: “子之生也. 見棄於國, 予不忍, 竊養以至今日, 而子之狂如此, 必爲人所知, 則予與子俱不免, 爲之奈何?” 弓裔泣曰: “若然則吾逝矣, 無爲母憂.” 便去世達寺, 今之興敎寺是也. 祝髮爲僧, 自號善宗. 及壯, 不拘檢僧律, 軒輊有膽氣. 嘗赴齋, 行次有烏鳥銜物, 落所持鉢中. 視之, 牙籤書王字. 則秘而不言, 頗自負. 見新羅衰季, 政荒民散. 王畿外州縣, 叛附相半, 遠近羣盜, 蜂起蟻聚. 善宗謂乘亂聚衆, 可以得志. 以眞聖王卽位五年, 大順二年辛亥, 投竹州賊魁箕萱. 箕萱悔慢不禮, 善宗鬱悒不自安. 潛結箕萱摩下元會․申煊等爲友. 景福元年壬子, 投北原賊梁吉, 吉善遇之, 委任以事. 遂分兵, 使東略地. 於是, 出宿雉岳山石南寺, 行襲酒泉․奈城․鬱烏․御珍等縣, 皆降之. 乾寧元年, 入溟州, 有衆三千五百人, 分爲十四隊. 金大黔․毛昕․長貴平․張一等爲舍上(舍上謂部長也), 與士卒同甘苦, 勞逸. 至於予奪, 公而不私. 是以, 衆心畏愛, 推爲將軍. 於是, 擊破猪足․狌川․夫若․金城․鐵圓等城, 軍聲甚盛, 浿西賊寇來降者衆多. 善宗自以爲衆大, 可以開國稱君, 始設內外官職. 我太祖自松岳郡來投, 便授鐵圓郡太守. 三年丙辰, 攻取僧嶺․臨江兩縣. 四年丁巳, 仁物縣降. 善宗謂, 松岳郡漢北名郡, 山水奇秀, 遂定以爲都. 擊破孔巖․黔浦․穴口等城. 時, 梁吉猶在北原, 取國原等三十餘城有之. 聞善宗地廣民衆, 大怒, 欲以三十餘城勁兵襲之. 善宗潛認, 先擊大敗之. 光化元年戊午春二月, 葺松岳城. 以我太祖爲精騎大監, 伐楊州․見州. 冬十一月, 始作八關會. 三年庚申, 又命太祖伐廣州․忠州․唐城․靑州․槐壤等, 皆平之. 以功授太祖阿湌之職. 天復元年辛酉, 善宗自稱王. 謂人曰: “往者新羅請兵於唐, 以破高句麗. 故平壤舊都鞠爲茂草, 吾必報其讎..”               ― <三國史記 列傳 10 弓裔 甄萱>

16. 6두품 관련 사료

致遠自西事大唐, 東歸故國, 皆遭亂世, 屯邅蹇連, 動輒得咎, 自傷不遇, 無復仕進意. 逍遙自放, 山林之下, 江海之濱, 營臺榭植松竹, 枕藉書史, 嘯詠風月.                                        ― <三國史記 46, 列傳 6>

薛罽頭, 亦新羅衣冠子孫也. 嘗與親友四人, 同會燕飮, 各言其志. 罽頭曰: “新羅用人論骨品, 苟非其族, 雖有鴻才傑功, 不能踰越. 我願西遊中華國, 奮不世之略, 立非常之功, 自致榮路, 備簪紳劒佩, 出入天子之側, 足矣.” 武德四年辛巳, 潛隨海舶入唐.                                                        ― <三國史記 47, 列傳 7>

17. 발해사 관련 사료

渤海靺鞨大祚榮者, 本高麗別種也. 高麗旣滅, 祚榮率家屬徙居營州. ······ 祚榮遂率其衆東保桂婁之故地, 據東牟山, 築城以居之. 祚榮驍勇善用兵, 靺鞨之衆及高麗餘燼, 稍稍歸之.                ― <舊唐書 東夷列傳>

18. 사심관과 기인

太祖十八年, 新羅王金傅來降, 除新羅國, 爲慶州使. 傅爲本州事審, 知副戶長以下官職等事. 於是諸功臣亦効之, 各爲其本州事審. 事審官始此.                                                    ― <高麗史 75 志29 銓注 事審官>

國初, 選鄕吏子弟爲質於京, 且備顧問其鄕之事, 謂之其人          ― <高麗史 志29 銓注 其人>

19. 최승로 시무 28조

王者之理, 民非家至而日見之. 故分遣守令, 往察百姓利害. 我聖祖統合之後, 欲置外官, 盖因草創事煩未遑. 今竊見鄕豪每假公務, 侵暴百姓, 民不堪命. 請置外官, 雖不得一時, 盡遣先於十數州縣, 幷置一官, 官各設兩三員, 以委撫字.

華夏之制, 不可不遵, 然四方習俗, 各隨土性, 似難盡變. 其禮樂詩書之敎, 君臣父子之道, 宜法中華以革卑陋, 其餘車馬衣服制度, 可因土風, 使奢儉得中, 不必苟同                                        ― <고려사절요>

一. 我國家, 統三以來四十七年, 士卒未得安枕, 糧餉未免麋費者, 以西北隣於戎狄, 而防戍之所多也. 願聖上, 以此爲念. 夫以馬歇灘爲界, 太祖之志也, 鴨江邊石城爲界, 大朝之所定也. 乞將此兩處, 斷於宸衷, 擇要害, 以定疆域, 選土人能射御者, 充其防戍, 又選其中二三偏將, 以統領之, 則京軍免更戍之勞, 芻粟省飛挽之費矣,

一. 竊聞聖上, 爲設功德齋, 或親碾茶, 或親磨麥, 臣愚深惜聖體之勤勞也. 此弊始於光宗, 崇信讒邪, 多殺無辜, 惑於浮屠果報之說, 欲除罪業, 浚民膏血, 多作佛事. 或設毗盧遮那懺悔法, 或齋僧於毬庭, 或設無遮水陸會於歸法寺, 每値佛齋日, 必供乞食僧, 或以內道場餠果, 出施丏者. 或以新池穴口與摩利山等處魚梁, 爲放生所, 一歲四遣使, 就其界寺院, 開演佛經, 又禁殺生, 御廚肉膳, 不使宰夫屠殺, 市買以獻. 至令大小臣民, 悉皆懺悔, 擔負米穀, 柴炭蒭豆, 施與中外道路者, 不可勝紀. 然以旣信讒愬, 視人如草莽, 誅殺者堆積如山, 常竭百姓膏血, 以供齋設, 佛如有靈, 豈肯應供. 當是時, 子背父母, 奴婢背主, 諸犯罪者, 變形爲僧及遊行丏乞之徒, 來與諸僧, 相雜赴齋者亦多, 有何利益. 又使僧善會, 主其施與, 其僧以餠米, 妄費施他, 緣此不得壽終, 曝尸道傍, 時議譏之. 今聖上在位, 所行之事, 與彼不同, 但此數事, 只勞聖體, 無所得利, 願正君王之體, 不爲無益之事,

一. 我朝侍衛軍卒, 在太祖時, 但充宿衛宮城, 其數不多. 及光宗信讒, 誅責將相, 自生疑惑, 增益軍數, 簡選州郡有風彩者入侍, 皆食內廚, 時議以爲繁而無益. 至景宗朝, 雖稍減削, 洎于今時, 其數尙多. 伏望遵太祖之法, 但留驍勇者, 餘悉罷遣, 則人無嗟怨, 國有儲積.

一. 聖上以醬酒豉羹, 施與行路, 臣竊謂, 聖上欲效光宗, 消除罪業, 普施結緣之意, 此所謂小惠未遍也. 若

明其賞罰, 徵惡勸善, 足以致福. 如此碎事, 非人君爲政之體, 乞罷之.

一. 我太祖, 情專事大. 然猶數年, 一遣行李, 以修聘禮而已. 今非但聘使, 且因貿易, 使价煩夥, 恐爲中國之所賤, 且因往來, 敗船殞命者多矣. 請自今, 因其聘使, 兼行貿易, 其餘非時買賣, 一皆禁斷.

一. 凡佛寶錢穀, 諸寺僧人, 各於州郡, 差人勾當, 逐年息利, 勞擾百姓. 請皆禁之, 以其錢穀, 移置寺院田莊, 若其主典有田丁者, 幷取之, 以屬于寺院莊所, 則民弊稍減矣.

一. 王者之理民, 非家至而日見之. 故分遣守令, 往察百姓利害. 我聖祖統合之後, 欲置外官, 盖因草創, 事煩未遑. 今竊見, 鄕豪每假公務, 侵暴百姓, 民不堪命, 請置外官. 雖不得一時盡遣, 先於十數州縣, 幷置一官, 官各設兩三員, 以委撫字.

一. 伏見, 聖上遣使, 迎屈山僧如哲入內, 臣愚以爲, 哲果能福人者, 其所居水土, 亦是聖上之有, 朝夕飮食, 亦是聖上之賜, 必有圖報之心, 每以祝釐爲事. 何煩迎致, 然後敢施福耶. 曩者, 有善會者, 規避徭役, 出家居山, 光宗致敬盡禮. 卒之善會, 暴死道傍, 曝露其尸, 如彼凡僧, 身且取禍, 何暇福人. 請放哲還山, 免致善會之譏.

一. 新羅之時, 公卿百僚庶人, 衣服鞋襪, 各有品色, 公卿百僚, 朝會則著公襴具穿執, 退朝則逐便服之, 庶人百姓, 不得服文彩, 所以別貴賤, 辨尊卑也. 由是, 公襴雖非土産, 百僚自足用之. 我朝, 自太祖以來, 勿論貴賤, 任意服着, 官雖高而家貧, 則不能備公襴, 雖無職而家富, 則用綾羅錦繡. 我國土宜, 好物少而麤物多, 文彩之物, 皆非土産, 而人人得服, 則恐於他國使臣迎接之時, 百官禮服, 不得如法, 以取恥焉. 乞令百僚朝會, 一依中國及新羅之制, 具公襴穿執, 奏事之時, 着袜靴絲鞋革履, 庶人不得着文彩紗縠, 但用紬絹.

一. 臣聞僧人, 往來郡縣, 止宿館驛, 鞭撻吏民, 責其迎候供億之緩, 吏民疑其銜命, 畏不敢言, 弊莫大焉. 自今禁僧徒止宿館驛, 以除其弊.

一. 華夏之制, 不可不遵, 然四方習俗, 各隨土性, 似難盡變. 其禮樂詩書之敎, 君臣父子之道, 宜法中華, 以革卑陋, 其餘車馬衣服制度, 可因土風, 使奢儉得中, 不必苟同.

一. 諸島居民, 以其先世之罪, 生長海中, 土無所食, 活計甚難, 又光祿寺徵求無時, 日至窮困. 請從州郡之例, 平其貢役.

一. 我國, 春設燃燈, 冬開八關, 廣徵人衆, 勞役甚煩, 願加減省, 以紓民力. 又造種種偶人, 工費甚多, 一進之後, 便加毁破, 亦甚無謂也. 且偶人非凶禮不用, 西朝使臣, 嘗來見之, 以爲不祥, 掩面而過, 願自今, 勿許用之.

一. 易曰, 聖人感人心而天下和平. 語曰, 無爲而治者, 其舜也歟, 夫何爲哉, 恭己正南面而已. 聖人所以感動天人者, 以其有純一之德, 無私之心也. 若聖上執心撝謙, 常存敬畏, 禮遇臣下, 則孰不罄竭心力, 進告謀猷, 退思匡贊乎. 此所謂君使臣以禮, 臣事君以忠者也. 願聖上, 日愼一日, 不自驕滿, 接下思恭, 儻或有罪者, 輕重並論如法, 則大平之業, 可立待也.

一. 太祖除內屬奴婢, 在宮供役外, 出居外郊, 耕田納稅, 廐馬當御者外, 分遣外廐, 喂養以節國用. 至光宗, 多作佛事, 役使日繁, 乃徵在外奴婢, 以充役使, 內宮之分, 不足支給, 幷費倉米, 及乎聖朝, 弊猶未除, 且內廐養馬數多, 幷費甚廣, 民受其害, 如有邊患糧, 餉不周願, 聖上一依太祖之制, 酌定宮中奴婢廐馬之數, 餘悉分遣於外.

一. 世俗以種善爲名, 各隨所願, 營造佛宇, 其數甚多. 又有中外僧徒, 欲爲私住之所, 競行營造, 普勸州郡長吏, 徵民役使, 急於公役, 民甚苦之. 願嚴加禁斷, 令遠而安南安東, 近吏御事都省撿劾, 罪其長吏, 以除百姓勞役.

一. 禮云, 天子堂九尺, 諸侯堂七尺, 自有定制. 近來人無尊卑, 苟有財力, 則皆以營室爲先. 由是諸州郡縣及亭驛津渡豪右, 競構大屋, 踰越制度, 非但盡一家之力, 實勞百姓, 其弊甚多. 伏望命禮官, 酌定尊卑家舍制度, 令中外遵守, 其已營造踰制者, 亦命毁撤, 以戒後來.

一. 寫經塑像, 只要傳久, 何用珍寶爲飾, 以啓盜賊之心. 古者, 經皆黃紙, 且以旃檀木爲軸, 其肖像, 不用金銀銅鐵, 但用石土木, 故無竊毁者. 新羅之季, 經像皆用金銀, 奢侈過度, 終底滅亡, 使商賈, 竊毁佛像, 轉相賣買, 以營生産, 近代, 餘風未殄. 願嚴加禁斷, 以革其弊.

一. 昔晉德衰, 而欒郤胥原狐續慶伯, 降在皂隸. 我三韓功臣子孫, 每宥旨必云褒錄, 而未有受爵者, 混於皂隸, 新進之輩, 多肆凌侮, 怨咨以興. 且光宗末年, 誅黜廷臣, 世家子孫, 未得承家, 請從累次恩宥, 隨其功臣等第, 錄其子孫, 又庚子年田科及三韓後入仕者, 亦量授階職, 則寃屈得伸, 而灾害不生矣.

一. 崇信佛法, 雖非不善, 然帝王士庶之爲功德, 事實不同. 若庶民所勞者, 自身之力, 所費者, 自己之財, 害不及他, 猶之可也. 帝王則勞民之力, 費民之財. 昔梁武帝, 以天子之尊, 修匹夫之善, 人以爲非者以此. 是以帝王深慮其然, 事皆酌中, 弊不及於臣民. 臣聞之, 人之禍福, 貴賤皆禀於有生之初, 當順受之. 況崇佛敎者, 只種來生因果, 鮮有益於見報, 理國之要, 恐不在此. 且三敎各有所業, 而行之者, 不可混而一之也. 行釋敎者, 修身之本, 行儒敎者, 理國之源. 修身, 是來生之資, 理國, 乃今日之務. 今日至近, 來生至遠, 舍近求遠, 不亦謬乎. 人君惟當一心無私, 普濟萬物. 何用役不願之人, 費倉庫之儲, 以求必無之利乎. 昔德宗妃父王景先, 駙馬高恬, 爲聖壽延長, 鑄金銅佛像獻之, 德宗曰, 朕以有爲功德, 謂無功德, 還其佛像於二人. 是其情雖不實然, 欲令臣民, 不得作無利事者如此. 我朝冬夏講會及先王先后忌齋, 其來已久, 不可取舍, 其他可減者, 請減之. 若不得減, 則依月令所說. 五月中氣, 陰陽爭, 死生分, 君子齋戒, 處必掩身無躁, 止聲色, 薄滋味, 節嗜欲, 定心氣, 百官靜事無刑, 以定晏陰之所成. 十一月中氣, 陰陽爭, 諸生蕩, 君子齋戒, 處必掩身無躁, 去聲色, 禁嗜欲, 安形性, 事欲靜, 以待陰陽之所定. 此時則可以停之, 何也. 極寒則役使者苦, 而食物不精潔, 極熱則汗出淋漓, 或誤傷群虫, 齋供不淨潔, 有何功德. 且今日作善, 來日未必獲善報. 以此而觀, 莫如修政敎. 請以一年十二月, 分半, 自二月至四月, 自八月至十月, 政事功德, 參半行之, 自五月至七月, 自十一月至正月, 除功德, 專修政事, 逐日聽政, 宵旴圖治. 每日午後, 乃用君子四時之禮, 修令安身, 如此則順時令, 安聖體, 減臣民之勞苦, 豈不爲大功德乎.

一. 語曰, 非其鬼而祭之, 諂也. 傳曰, 鬼神非其族類, 不享, 所謂淫祀無福. 我朝宗廟社稷之祀尙多, 未如法者. 其山嶽之祭, 星宿之醮, 煩瀆過度, 所謂祭不欲數, 數則煩, 煩則不敬. 雖聖上齋心致敬, 固無所怠, 然其享官, 視爲尋常事, 厭倦而不致敬, 則神其肯享之乎. 昔漢文帝, 凡祭祀, 使有司敬而不祈, 其見超然, 可謂盛德也. 如使神明無知, 則安能降福, 若其有知, 私己求媚, 君子尙難悅之, 況神明乎. 祭祀之費, 皆出於民之膏血與其力役, 臣愚以爲, 若息民力而得歡心, 則其福必過於所祈之福. 願聖上除別例祈祭, 常存恭己責躬之心, 以格上天, 則災害自去, 福祿自來矣.

一. 本朝良賤之法, 其來尙矣. 我聖祖創業之初, 其群臣除本有奴婢者外, 其他本無者, 或從軍得俘, 或貨買奴之. 聖祖嘗欲放俘爲良, 而慮動功臣之意, 許從便宜, 至于六十餘年, 無有控訴者. 逮至光宗, 始令按驗奴婢, 辨其是非, 於是功臣等, 莫不嗟怨而無諫者, 大穆王后切諫不聽. 賤隸得志, 凌轢尊貴, 競構虛僞, 謀陷本主者, 不司勝紀. 光宗自作禍胎, 不克遏絶, 至於末年, 枉殺甚多, 失得大矣. 昔侯景圍梁臺城, 近臣朱异家奴, 踰城投景, 景授儀同, 其奴乘馬披錦袍, 臨城呼曰, 朱异仕宦五十年, 方得中領軍, 我始仕侯王, 已爲儀同, 於是, 城中僮奴, 競出投景, 臺城遂陷. 願聖上, 深鑑前事, 勿使以賤凌貴, 於奴主之分, 執中處之. 大抵官貴者識理, 鮮有非法, 官卑者, 苟非智足以飾非, 安能以良作賤乎. 惟宮院及公卿, 雖或有以威勢作非者, 而今政鏡無私, 安能肆乎. 幽厲失道, 不掩宣平之德, 呂后不德, 不累文景之賢, 唯當今判決, 務要詳明, 俾無後悔, 前代所決, 不須追究, 以啓紛紜.承老見王有志而可與有爲, 乃進此書, 餘六條, 史逸.        ― <고려사 권93 열전6 崔承老>

20. 좌주문생관계

門生之於宗伯, 執父子禮. ·····良淑公之冢嗣平章事景肅四提文柄, 不數年, 門下腰犀者十餘人. 中有三將軍一郎將, 前古未聞. 芸閣學士柳璥, 自登第十六年, 典司馬試署榜, 明日往謁. 時平章事以大師懸車, 有姪兩宰兩樞, 諸從弟姪甥亦皆卿大夫, 與四榜門生分列階前, 柳率門生立拜庭下, 平章坐堂上, 伶官奏樂, 觀者莫慶嘆, 以至泣下.              ― <보한집>

21. 몽고항전 사료

金允侯, 高宗時人, 嘗爲僧, 住白峴院, 蒙古兵至, 允侯避亂于處仁城, 蒙古元帥撒禮塔來攻城, 允侯射殺之, 王嘉其功, 授上將軍, 允侯讓功于人曰, 當戰時, 吾無弓箭, 豈敢虛受重賞, 固辭不受, 乃改攝郞將.         ― <고려사 열전16 김윤후>

初忠州副使于宗柱, 每簿書閒, 與判官庾洪翼有隙. 聞蒙古兵將至, 議城守有異同, 宗柱領兩班別抄, 洪翼領奴軍雜類, 別抄相猜忌. 及蒙古兵至, 宗柱洪翼, 與兩班等皆弃城走. 唯奴軍雜類, 合力擊逐之.     ― <高麗史 103 列傳 16 李子晟>

22. 진포대첩과 황산대첩

倭賊五百艘, 入鎭浦口, 以巨絙相維分兵守之, 遂登岸, 散入州郡焚掠. 羅世․沈德符等, 至鎭浦, 用火炮焚其船, 賊守船者燒溺殆盡. 賊窮怒益盛, 盡殺所俘子女山積, 所過波血, 唯三百三十餘人, 自拔而來. 守船賊脫死者, 趣沃州與登岸賊合, 焚利山永同縣, 殺永同監務. 又焚黃澗禦侮二縣, 又寇中牟化寧功城靑利等縣, 焚尙州留七日置酒. ····· 遂焚善州, 又侵京山府, 三道沿海州郡, 蕭然一空, 自有倭患, 未有如此之比.                     ― <高麗史 列傳39 姦臣2 邊安烈>

禑以我太祖, 爲楊廣全羅慶尙道都巡察使. ······師出至長湍, 有白虹貫日, 占者以爲戰勝之兆. 倭駐沙斤乃驛. ····· 賊遂屠咸陽, 又攻南原山城, 不克退, 焚雲峯縣, 屯印月驛. ······ 踰雲峯, 距賊數十里, 至荒山西北, 登鼎山峯. ······ 有一賊將, 年纔十五六, 骨貌端麗, 驍勇無比. 乘白馬舞槊馳突, 所向披靡, 莫敢當. 我軍, 稱阿只拔都, 爭避之. 太祖惜其勇銳, 命豆蘭生擒之. 豆蘭白曰: “不殺必傷人. 其將身被堅甲, 又帶銅面具, 無隙可射.” 太祖曰: “我射兜牟頂子兜牟落, 汝便射之.” 遂躍馬射之, 正中頂子, 兜牟纓絶而側, 其將急整之, 太祖卽射之, 又中頂子, 兜牟遂落, 豆蘭便射殺之. 於是賊挫氣, 太祖挺身奮擊, 賊銳鋒盡斃, 賊痛哭聲如萬牛, 弃馬登山, 諸軍乘勝馳上, 鼓譟震地, 四面崩之, 遂大破之. 川流盡赤, 六七日色不變, 人不得飮, 皆盛器候澄, 久乃得飮. 獲馬一千六百餘匹, 兵仗無算. 遣知印金鞠報捷. 禑喜遣密直使印元寶, 賜宮醞慰之. 授鞠郞將, 賜馬一匹. 初賊十倍於我, 唯七十餘人, 奔智異山.                              ― <高麗史 列傳39 邊安烈>

23. 대간 관련 사료

臺官當以威望爲先, 彈劾爲次, 何則有位望者, 雖終日不言, 而人自讋服. 無位望者, 雖日露百章, 而人皆不畏. 盖剛毅之志, 骨鯁之操, 素不熟於人心, 徒挾搏擊之權, 欲以震肅群臣, 淸正中外, 則恐紀綱未振, 而怨謗先興也. ······ 若天下之得失, 生民之利害, 社稷之大計, 惟所見聞, 而不緊職司者, 獨宰相可行之事, 諫官可言之爾, 諫官雖卑, 與宰相等.

― <三峯集 卷之十 經濟文鑑下 臺官>

24. 이조 전랑

凡內外除拜, 不於三公, 而專屬吏曹. 又慮吏曹權重, 至於三司差擬, 不歸之判書, 而專任郎官. 故吏曹正佐郞, 又主臺閣之權. 三公六卿, 官雖高大, 少有不厭事, 銓郞輒使三司諸臣論之. ······ 是以銓郞之權, 直與三公等埒. 此所以大小相維, 上下相制, 三百年無大權奸, 而無尾大難掉之患.                                      ― <택리지 인심>

25. 성신외교

誠信之交と申候. 人々申事ニ候へとも, 多ハ字義を分明ニ不仕事有之候. 誠信と申候ハ實義と申事ニて, 互ニ不欺(ウ)不爭(ハ), 眞實を以交り候を誠信とは申候. 朝鮮とまことの誠信之交を可被取行と思召候ニ成候而ハ, 送使とも盡ク御辭退被成, すこしも彼國之造作ニ御成不置成候時ならてハ, まことの誠信と申ハ難申, 其譯彼國之書籍を見申候へハ, 底意之所在相知レ申候.                  ― <교린제성>

26. 최명길의 주화론과 윤집의 척화론

與其講和而存, 無寧守義而亡, 此乃人臣守節之言耳. 宗社存亡, 異於匹夫之事. ······ 夫不自量力, 輕爲大言, 橫挑犬羊之怒, 終至於生靈塗炭, 宗社不血食, 則其爲過也, 孰大於是. ······ 常窃以爲, 國力方竭, 虜兵尙强, 姑守丁卯之約, 以緩數年之禍, 得以其間, 發政施仁, 收拾民心, 築城儲粮, 益固邊備, 斂兵不動, 以觀彼釁, 爲我國計, 無出此者.

―〈遲川集 卷十一 丙子封事 第三〉

副校理尹集上疏曰: “和議之亡人國家, 匪今斯今, 振古如斯, 而未有如今日之甚者也. 天朝之於我國, 乃父母也. 奴賊之於我國, 卽父母之仇讐也. 爲人臣子者, 其可與父母之仇讐, 約爲兄弟, 而置父母於相忘之域乎? 而況壬辰之事, 秋毫皆帝力也. 其在我國, 食息難忘. ····· 寧以國斃, 義不可苟全, 而顧兵弱力微, 未能悉賦從征, 亦何忍? 更以和議, 倡於此時乎?

―〈仁祖實錄 인조 14년 11월 戊申〉

27. 의정부 서사와 6조 직계제

分政府庶事, 歸于六曹. ····· 初上慮政府權重, 思有以革之, 鄭重未據, 至是行之. 政府所掌, 惟事大文書, 及覆按重囚而已.                                                                      ―〈太宗實錄 태종 14년 4월 庚申〉

六曹各以所職直啓施行. 自是以後, 事無輕重大小, 皆歸於六曹, 而不關於政府, 政府所與聞, 唯論決死囚而已, 有違古者任相之意. ··· 六曹各以所職, 皆先稟於議政府, 議政府商度可否, 然後啓聞取旨, 還下六曹施行. 唯吏兵曹除授, 兵曹用軍, 刑曹死囚外刑決, 仍令本曹直啓施行, 隨卽報于政府. 如有未當, 政府從而審駁, 更啓施行.―〈世宗實錄 세종18년 4월 戊申〉

傳旨議政府曰: “上王幼沖, 凡所措置, 悉委大臣. 擬議施行, 今予受命繼統, 軍國庶務, 並皆聽斷, 悉復祖宗之舊. 自今刑曹死囚外, 凡厥庶務, 六曹各以其職直啓.”                                   ―〈世祖實錄 세조 원년 8월 庚戌〉

28. 붕당정치의 폐해

自辛壬以來, 朝廷之上, 老少南三色, 仇怨日深, 互以逆名加之, 而風聲所及, 下至鄕曲, 作一戰場. 不但婚娶不通, 以至勢不相容異色. ······ 蓋黨色初起甚微, 因子孫守其祖先之論, 二百年來, 遂爲牢不可破之黨. ······ 挽近以來, 則四色咸進, 惟取官爵, 將舊來各遂之義理, 一倂弁髮, 爲斯文是非, 國家忠逆, 摠歸之前塵.            ― <擇里志 卜居總論 人心>

29. 세도정치의 폐단

肅廟丙子冬, 有一老吏, 歸自闕中, 語其妻孥曰: “近來名官, 聚會終日, 所談一無及於國計民憂, 只論列邑所饋多少好否. 曰某倅所送, 物極精妙, 某宰所送, 物種頗優. 名流之評品如此, 方外之徵斂必增. 國安得不亡.” 垂涕不已.

― <牧民心書 律己六條 樂施>

30. 삼국의 수취제도

人稅布五匹, 穀五石. 遊人則三年一稅, 十人共細布一匹. 租戶一石, 次七斗, 下五斗.       ― <隋書 列傳 東夷 高麗>

賦稅則絹布及粟, 隨其所有, 量貧富差等輸之.                               ― <周書 列傳 高麗>

四十一年 二月, 發漢水東北諸部落人, 年十五歲以上, 修營慰禮城.        ― <三國史記 百濟本紀 1>

31. 고구려의 귀족과 평민

高句麗在遼東之東千里, 南與朝鮮濊貊, 東與沃沮, 北與夫餘接. 都於丸都之下, 方可二千里, 戶三萬. ····· 其國中大家不佃作, 坐食者萬餘口, 下戶遠擔米糧魚鹽供給之.                              ― <三國志 卷30 魏書 30 東夷傳>

大家不佃作, 下戶給賦如奴.             ― <위략>

32. 민정문서 원문

當縣沙害漸村見內山𣙥地周五千七百卄五步, 合孔烟十, 計烟四余分三 此中仲下烟四, 下上烟二, 下下烟五, 合人百卅七, 此中古有人三年間中産幷合人百삽五, 以丁卄九<以奴一>, 助子七<以奴一>, 追子十二, 小子十, 三年間中産小子五, 除公一, 丁女卅二<以婢五>, 助女子十一<以婢一>, 追女子九, 小女子八, 三年間中産小女子八<以婢一>

除母二, 老母一 三年間中列加合人二 以追子一, 小子一, 合馬卄五. <以古有卄二, 三年間中加馬三>, 合牛卄二<以古有十七>, 三年間中加牛五.

合畓百二結二負四束<以其村官謨畓四結, 內視令畓四結>, 烟受有畓九十四結二負四束, <以村主位畓十九結七十負>, 合田六十二結十負五束, 並烟受有之.

合麻田一結九負, 合桑千四<以三年中加植內九十>

合栢子木百卄 <以三年間中加植內卅四 古有八十六>, 合秋子木百十二 <以三年間中加植內卅八 古有七十四>

乙未年烟見賜節公等前及白他郡中妻追移去 敎合人五 <以丁一 小子一 丁女一 小女子一 除母一> 列廻去合人三 <以丁二 小女子一 追子一 小子一 丁女一 丁婢一> 死合人九 以丁一 小子三 <以奴一> 丁女一 小女子一 除母一 老母三 賣如白貫甲一. 合无去因白馬二 並死之 死白牛四.

33. 통일신라 평민

法師眞定, 羅人也. 白衣時, 隸名卒伍, 而家貧不娶. 部役之餘, 傭作受粟以養孀母. 家中計産唯折脚一鐺而已. 一日有僧到門, 求化營寺鐵物, 母以鐺施之.                                    ― <三國遺事 孝善-眞定師孝善雙美>

34. 토지와 농민을 둘러싼 국왕과 귀족간의 갈등

宰相家不絶祿, 奴僮三千人, 甲兵牛馬猪稱之. 畜牧海中山, 須食乃射. 息穀米於人, 償不滿, 庸爲奴婢.

― <新唐書 列傳 145 新羅> 神文王七年 五月, 敎賜文武官僚田, 有差.

神文王 九年 春正月 下敎罷內外官祿邑, 逐年賜租有差, 以爲恒式.       ― <三國史記 新羅本紀 八>

聖德王二十一年 秋八月, 始給百姓丁田.               ― <三國史記 新羅本紀 八>

景德王十六年 三月, 除內外群官月俸, 復賜祿邑.         ― <三國史記 新羅本紀 九>

元年 春三月, 以靑州居老縣爲學生綠邑.               ― <三國史記 新羅本記 十>

35. 해상 세력의 성장

張保皐(羅紀作弓福)․鄭年(年或作連), 皆新羅人. 但不知鄕邑父祖, 皆善鬪戰, 年復能沒海底行, 五十里不噎, 角其勇壯, 保皐差不及也. 年以兄呼保皐, 保皐以齒 年以藝 常齟齬不相下. 二人如唐 爲武寧軍小將 騎而用槍 無能敵者 後保皐還國 謁大王曰 遍中國以吾人爲奴婢 願得鎭淸海 使賊不得掠人西去 淸海新羅海路之要 今謂之莞島 大王與保皐萬人 此後海上無鬻鄕人者 保皐旣貴 年去職饑寒 在泗之漣氷縣[氷當作水] 一日 言於戌將馮元規曰 我欲東歸乞食於張保皐 元規曰 若與保皐所負如何 奈何去取死其手 年曰 饑寒死 不如兵死快 況死故鄕耶 遂去謁保皐 飮之極歡 飮未卒 聞王弑國亂無主 保皐分兵五千人與年 持年手泣曰 非子不能平禍難 年入國誅叛者立王 王召保皐爲相 以年代守淸海.(此與新羅傳記頗異 以杜牧立傳故 兩存之)

文聖王 八年春, 淸海弓福怨王不納女, 據鎭叛. 朝廷將討之, 則恐有不測之患, 將置之, 則罪不可赦, 憂慮不知所圖. 武州人閻長者, 以勇壯, 聞於時, 來告曰: “朝廷幸聽臣, 臣不煩一卒, 持空拳以斬弓福以獻.” 王從之. 閻長佯叛國投淸海, 弓福愛壯士, 無所猜疑. 引爲上客, 與之飮極歡, 及其醉, 奪弓福劍斬訖. 召其衆說之, 伏不敢動. 十三年 春二月, 罷淸海鎭, 徙其人於碧骨郡.                                                                ― <三國史記 新羅本紀 第11>

36. 고려의 농업 장려 정책

詔曰: “周武黜殷, 發粟散財. 漢高滅項, 令民保山澤者各歸田里. 朕深慚寡德, 獲統丕基, 雖資天助之威, 亦賴民推之力冀使黎元按堵比屋可封. 然承圮運, 苟不蠲租稅, 勸農桑何以臻家, 給人足乎? 其免民三年租役, 流離四方者, 令歸田里, 仍大赦與之休息                                                                    ― <高麗史節要>

光宗二十四年十二月判: 陳田墾耕人, 私田則初年所收全給, 二年始與田主分半. 公田限三年全給, 四年始依法收租.

― <高麗史 志32 食貨1 田制 租稅>

37. 고려의 수취제도

七月大司憲趙浚等上書曰: “······ 太祖龍興, 卽位三十有四日, 迎見群臣, 慨然嘆曰: ‘近世暴歛一頃之租, 收至六石. 民不聊生, 予甚憫之, 自今宜用什一, 以田一負, 出租三升.’”                 ― <高麗史 志32 食貨1 田制 祿科田>

編戶以人丁多寡, 分爲九等, 定其賦役.                                  ― <高麗史 志 38 刑法1 公式 戶婚>

38. 귀족의 생활

睿宗晏駕, 王幼沖卽位, 資謙欲固其權寵, 納兩女于王, 有不附己者, 百計中傷, 以其族屬, 布列要職, 多樹黨與, 自尊爲國公, 開府置僚屬. 禮數視王太子, 號其生日仁壽節, 內外賀謝, 稱箋. 諸子爭其第宅, 然亘街陌, 勢焰益熾, 賄賂公行, 縱其僕隸, 奪人車馬, 載輸己物, 小民皆毁車賣牛馬, 道路騷然. 資謙又欲知軍國事, 廳王幸其第授冊, 勒定時日, 事雖未就, 王頗惡之.

―〈고려사절요 제9 인종 13년조〉

敦中等又以寺之北山童無草木, 聚旁近民, 植松栢杉檜, 奇花異草, 築壇爲御室, 飾以金碧, 臺砌皆用怪石. 一日王幸寺, 敦中等設宴于寺之西臺, 帷帳器皿甚華侈, 饌羞極珍奇. 王與宰輔近臣歡洽, 賜敦中敦時白金各三, 錠靖二錠, 羅絹各十匹, 丹絲各七十斤.                    ― <高麗史 列傳 11 金富軾>

(金俊)列置農莊, 以家臣文成柱管全羅, 池濬管忠淸. 二人爭事聚斂, 給民稻種一斗, 例收米一碩. 諸子効之, 競聚無賴, 怙勢恣橫, 侵奪人田, 怨讟甚多.                                            ― <高麗史 列傳 43 金俊>

39. 고려의 농업

國封地瀕東海多, 大山深谷, 崎嶇崷崒, 而少平地. 故治田多於山閒, 因其高下耕墾甚力, 遠望如梯磴然.

― <高麗圖經 23 種藝>

明宗三年閏正月, 以七道按察使․五道監倉使, 皆兼勸農使. 十八年三月, 下制, “以時勸農, 務修堤堰, 貯水流潤, 無令荒耗, 以給民食, 亦以桑苗, 隨節栽植, 至於漆楮栗栢梨棗菓木, 各當其時, 栽以興利.”  ― <高麗史 志 31 百官 外職 勸農使>

州郡土産, 悉歸公上, 商賈不遠行. 唯日中則赴都市, 各以其所有易其所無, 熙熙如也.  ― <高麗圖經 19 民庶>

40. 고려의 산업

辛禑七年八月, 京城, 物價踴貴, 商賈, 爭利錐刀. 崔瑩疾之, 凡市物, 令京市署, 評定物價, 識以稅印, 始許買賣, 無印識者, 將鉤脊筋殺之. 於是, 懸大鉤於署, 以示之, 市人震慄. 事竟不行.    ― <高麗史 志33-食貨2-貨幣 市估>

41. 고려의 화폐 제도

穆宗五年七月, 敎曰: “自古有國家者, 率先養民之政, 務崇富庶之方, 或開三市以利民, 或用二銖而濟世, 遂使生靈滋潤, 風俗淳厖. 惟我先朝, 式遵前典, 爰頒丹詔, 俾鑄靑蚨, 數年貫索盈倉. 方圓適用, 仍命重臣而開宴, 旣諏吉日以使錢. 自此以來, 行之不絶. 寡人叨承丕緖, 祗奉貽謀, 特興貨買之資, 嚴立遵行之制, 近覽侍中韓彦恭上䟽言: ‘欲安人而利物, 須仍舊以有恒, 今繼先朝而使錢, 禁用麤布以駭俗, 未遂邦家之利益, 徒興民庶之怨嗟.’ 朕方知啓沃之精詞, 詎可弃遺而不納? 便存務本之心, 用斷使錢之路, 其茶酒食味等諸店交易, 依前使錢外, 百姓等私相交易, 任用土宜.”       ― <高麗史 志33-食貨2-貨幣>

42. 고려의 농경기술

文宗八年三月, 判凡田品, 不易之地爲上, 一易之地爲中, 再易之地爲下.    ― <高麗史 殖貨 2 文宗>

恭愍王十一年 密直提學白文寶上箚, 自江淮之民, 爲農不憂旱者, 水車之力也. 吾東方人治水田者, 必引溝澮, 不解水車之易注. 故田下有渠, 曾不足尋丈之深下瞰而不敢激, 是以汚萊之田什常八九. 宜命界首官造水車, 使效工取樣, 可傳於民間. 此備旱墾荒第一策也. 又民得兼務於下種揷秧則易可以備旱不失穀種.                         ―〈高麗史 殖貨 2〉

梁之州距予鷄林故里, 百有餘里. 今年夏, 予旣除服, 自故里廻, 適竹屋相公, 出鎭合浦, 爲謁公往. 於是道, 過巘陽欲宿梁. 時方盛暑, 天且雨. 路人言若雨一夕, 梁河漲, 數日不可濟. 予念告限將滿. 行李不可緩, 不過入梁宿. 直過河而西. 望見官舍民居, 隱見於竹林叢薄之間. 人指爲州. 因訪風俗, 得其一二者언. 厥地狹, 厥民輕而肆, 厥田皆下濕, 世旱則未熟, 雨則水爲害. 其豊儉與他州異. 大抵旱不年有而天豈爲一梁之民. 恒不雨哉? 是故豊年獨少, 而凶年相仍, 地然也. 家無男女, 治竹用具, 貿易他物, 衣食租賦, 惟竹是仰, 而又無鉅商富民, 賴以取給者, 其於使華之往來, 館待亦草草, 事有不堪支應者, 卽皆竄匿竹林中. 若驚麕駭鹿然. 東南諸州, 此州最貧, 素稱難治. 及李元尹之貶于此也, 公知其弊, 先相上田, 深其溝洫, 而使人必治荒田幾畝, 仍出力轉償. 又以故俗, 不閑於農, 皆晩出早罷. 隨其地分, 差人勸課, 每人十爲保, 每保作一簡, 先至者受之, 授次至者, 次次相授, 最後者無所授. 帶簡而作, 至罷出, 帶簡者罰之. 以後至之罪, 方其時也, 日未辨色, 公已在田間, 如是十日, 人爭爲之先. 梁之荒田, 闢之幾盡, 而簡亦不用之矣. 未及半年李公召還, 此時公惠未甚著, 而人安舊習, 向之耕者, 便不種者亦不樹也. 予之過梁也, 李公發軔纔月餘矣. 予於此, 有以見仁人君子, 不卑小官, 而以身先民事, 而知梁民之貧, 不獨梁民之過, 而在爲政者之勸惰也. 今竹屋之子益之, 得梁之命, 因其予所聞於梁者告之. 且勉之曰, 予第擧李公之政, 而勿以梁爲小, 則何患乎梁民之不可治. 而梁民之貧, 不可致富哉? 若夫富而敎之之術, 則予旣從事於斯學者, 奚得予言哉? 少年讀書功用, 予見梁民之化於子也.                                   ― <送安梁州序>

43. 승려의 상공업 활동

佛寶錢穀, 諸寺僧人, 各於州郡, 差人勾當, 逐年長利, 勞擾百姓, 請皆禁之.    ―〈高麗史節要 2 成宗 元年 6月〉

丙申制曰: “釋迦闡敎, 淸淨爲先, 遠離垢陋, 斷除貪欲. 今有避役之徒, 托號沙門, 殖貨營生, 耕畜爲業, 估販爲風. 進違戒律之文, 退無淸淨之約. 袒肩之袍, 任爲酒甖之覆, 講唄之場, 割爲葱蒜之疇. 通商買賣, 結客醉娛, 喧雜花院.”

― <高麗史 世家 7 文宗>

44. 전답 매매 문서

田畓 賣買 文書

畓主 李□先

證人 壻 金愛云

□執僉知 柳祿

康熙十年辛亥七月十四日□□明文

右明文爲臥乎事段要用所致以賣得

可廣州中□巨□□伏在平□□五斗落

□五卜三束□□折乙□□□

□□□文記許給□□□□後此□□

遠近族類□內去乙□持此文記內乙用告官辨正事

畓主 □□□

證人 □□□

□□□□□□□□

順治拾肆年丁酉十一月十肆日僧□淳處□火明文

右明文爲臥乎事□段要用所致以賣得□

食爲如可廣州中□伏哉平字畓肆斗落□

柒負捌□庫良中折價木棉陸拾疋依數捧

上爲遣□文記段燒失乙仍干立按導良許給不

得焉者乎後此良中同生子孫遠近族類□相

□有是等持此文記內乙用告官辨正事

畓主 李分佛

證人壻 金□跡

□執 吳義善 □

45. 조선의 농업 장려 정책

世昌曰: “人君之治國, 當以富庶敎爲急. 然必先富而後敎可也. 世宗朝用力於農桑至矣, 故守令巡審四境, 而勸農野, 無不耕之田矣. 近來民無力農之人, 守令亦不出陌勸課農桑, 監司又不能撿擧. 另加申明諭于外方, 使務農業, 何如? 論八道觀察使令權課農桑.                                                   ― <중종실록 中宗 11年 11月 25日 壬寅>

46. 과전법 시행

殿下在潛邸, 親見其弊, 慨然以革私田爲己任. 蓋欲盡取境內之田, 屬之公家, 計民授田, 以復古者田制之正. 而當時舊家世族, 以其不便於已, 交口謗怨, 多方沮毁, 而使斯民不得蒙至治之澤, 可勝歎哉? 然興二三大臣之同志者, 講求前代之法, 叅酌今日之宜, 打量境內之田, 得田以結計者, 幾分上供之田, 國用軍資之田, 文武役科之田 而閑良之居京城衛王室者, 寡婦之守節者, 鄕驛津渡之吏, 以至庶民工匠, 苟執公役者, 亦皆有田. 其授民以田, 雖不及於古人, 而整齊田法, 以爲一代之典, 下視前朝之弊法.                                                           ― <朝鮮徑國典>

47. 개국 원종 권신 녹권

功臣都監

功臣前朝奉大夫司宰副令沈之伯貫靑松

右員乙原從功臣錄券良中奇是臥乎事叱段度都評議使司出納洪武二十七年二月十二日左承旨崔遠次知

口傳

王旨黃州牧使崔系溶前司監金天奇等一百六十七員等矣段自予在潛邸久勞捍衛前署郞副正金寶前書雲正成乞等功臣稱下之際偶失不錄其褒賞之典有司並宜擧行爲良如敎是齊洪武二十六年七月二十五日右承旨李懃次知

口傳

王旨前書雲正李芳遠前副令金原等九十六員等乙良原從功臣良中稱下爲良如敎是齊洪武二十六年七月二九日左承旨李懃次知

口傳

王旨紀功行賞古有令典矧當創始之初是宜先擧其功奉常卿張伯自辛氏竊位亂極思治之際而安危注意於予喩德宣譽馴致今日功亦不細矣其褒賞之典有司擧行爲良如敎是齊洪武二十八年十一月十五日右承旨鄭澹次知

口傳

王旨前中郞將崔原仁奇等十八員等乙良原從功臣良中幷而稱下爲良如敎右如敎事是去有等以王旨內事意乙用良使內向事爲等如納是白置有亦王旨內貌如功勞可尙是白敎等用良更良功臣職名單字申聞爲白叱乎亦中科科以落點分例敎矣前黃州牧使崔系溶商議中樞院事柳原之檢校中樞院事盧乙俊前典事任天年郭萬慶前判事金仁奇朱者音不花前正崔毛多吾申完前監金天奇沈松前摠郡金松前小尹延上左金贊前副正以長壽李仲金成富令金原李仁沈之伯前少監金章金奉金程前中郞將池原韓松崔安彦崔之澤崔沖魯成左沈仁忠金永守李卿朱大李成嚴仁甫金哲金仁金貴安仁甫郞將金連休林仁吉柳朴巾前郎將朴彦趙仁奉崔甫末崔碩李夫介李萬宋仁儉蔡河生宋文朴丁前別將李白劉大富金沖姜原鄭龍金奇車萬高天柱朴松李原金哲朴奇嚴李天奇宋仁祐前散員李仁裴今銀松李原琻龍李生蔡原李松李甫介前伍尉朴生員等乙良大將軍李和英例以田十五結爲等如各各賞給爲良於爲落點分例敎事是白有良右員等乙良原從功臣稱下敎是旀父母妻封爵子孫蔭職宥及後世敎是齊

分賜乙良置分例敎貌如使內白旀立碑紀功臣向事幷以各掌官出納爲白遣券成給爲良如敎喩乃謹錄申聞爲白叱乎亦中洪武三十年九月十一日都承旨通政大夫經筵參贊官集賢殿直學士知製敎知吏曹事臣鄭澹伏奉王旨依申敎事是白有良錄券施行

洪武三十年 十月 日

48. 조선의 수취제도

田制詳定所. 各道水田旱田所收多少, 未得詳知, 貢法收稅定數爲難. 前此以下, 田尺所量, 每一結上上水田一結, 種穀幾斗, 旱田一結, 種其穀幾斗, 上上年, 水田一結, 所收幾石, 旱田一結, 所收幾石. 下下年, 水田一結, 所收幾何, 旱田一結, 所收幾石. 下下水田一結, 亦種穀幾斗, 旱田一結, 種其穀幾斗. 上上年, 水田旱田一結, 所收幾石, 下下年, 水田旱田一結, 所收幾石. 備細訪問於各官識, 理品官及老農, 且各官屯田退計限. 五年所種數及所收多少, 亦依前項例, 磨勘以聞, 何如從之.

― <世宗實錄 26年 7月 4日 辛亥>

49. 조선 전기 상업

興利人並以衣裳等物敗賣, 至將鞋靴笠綏勞梳針粉等物, 與無知之民巧爲之說, 豫定其價而給之, 及秋督納其價. 愚民不得負約, 所備之穀, 盡以充償, 反受還上, 以致公帝虛竭.                ― <세종실록>

庚寅之荒, 全羅一道人民, 自相聚集以開市鋪, 號爲場門, 人賴以全.               ― <성종실록>

憲府啓曰: “亂離以後, 民無定處, 懋遷爲生, 家成風俗. 務本人少, 遂末人多, 識者之寒心以矣. 凶年例多盜賊, 此弊亦不可不預念. 列邑出場市者, 少不下三四處, 而今日此邑出之, 明日隣邑出之, 又明日又他邑出之, 一朔三十日內, 無不見市之日. 以此奸宄興生, 牟利日滋極爲可慮. 令該曹事目磨錬, 啓下 行移大邑二處, 小邑一處, 一朔內三度, 並同日開市外, 一切禁斷以鎭民心.”                ― <선조실록>

50. 조선 전기의 농민 처지

百姓無有田地者, 其有田地者, 唯富商大賈士族之家而已.                        ― <중종실록>

憲府啓曰: “近來盜賊蜂起, 公然到掠, 戕殺良民, 恣行無忌, 而州縣不能禁, 兵使不能捕, 其勢滋蔓遍于諸處. 至於輦轂之下, 奸宄朋興, 屯聚空家, 夜聚曉散, 或有刀傷人物.”                  ― <명종실록>

軍民庶政, 邦國機務, 皆由刀筆之手. 絲粟以上, 非回俸不行, 財聚於內, 而民散於外, 什不存一. 至於各分州縣, 作爲已物, 以成文券, 許傳其子孫, 方土所獻, 一切沮却, 無一物上納. 賚持土貢者, 合其九族, 轉賣家業, 不於官司, 而納諸私室, 非百倍則不受. 後無以繼之, 逋亡相屬. 豈意祖宗州縣, 臣民貢獻嚴, 爲鼯鼠所分之有乎? 豈意殿下享大有之富, 而及資於僕隸防納之物乎?             ― <선조실록>

51. 성리학적 세계관

儉, 德之共也. 侈, 惡之大也. 與其侈也, 寧儉.        ― <朝鮮徑國典 宮苑>

農桑, 衣食地本, 王政之所先.                    ― <朝鮮徑國典 農桑>

元王制工商之稅, 所以抑末作, 而歸之本實. 國家前此未有定制, 民之遊惰者皆趨之, 而南畝之民日益減, 末作勝而本實耗, 不可不慮也.      ― <朝鮮徑國典 工商稅>

52. 상품 작물 재배

蓋其所種, 不惟九穀而已. 枲․麻․瓜․蓏․百菜․百藥, 苟善治之, 一(田+夌)之田, 獲利無算. 京城內外通邑大都, 葱蒜田․菘田․瓜田十畝之地, 算錢數萬(十畝者, 水田四斗落也. 萬錢爲百兩). 西路煙田, 北路麻田, 韓山之苧麻田, 全州之生薑田, 康津之甘藷田, 黃州之地黃田, 皆視水田上上之等, 其利什倍.                       ― <經世遺表 地官修制 田制11 井田議3>

53. 조선후기 광산촌 모습

本忽谷金店五處中, 兩庫金脈旣盡, 幾至撤店, 三庫金脈豊盛. 今夏新鑿之穴爲三十九. 値雨停役之穴爲十九. 目下鉛軍, 爲五百五十餘名. 非但道內無賴之輩, 廢農投入, 四方遂利之類, 聞風還至. 値今夏潦, 太半零散, 而見在幕數, 猶爲七百餘, 人口亦爲一千五百零人. 總多寡無常, 收稅之數, 亦隨以嬴縮. 而店設最盛時, 一朝捧稅數, 千餘兩內, 七百兩開城府上納, 五十餘兩店中所任等料價除 下一千餘兩 差人次知外 此幕稅 土稅廛稅等名, 已非止一二, 或屬於差人, 或屬於本官, 而深山絶峽 成一逋逃之所 致使常民 非但有將來之深慮 已爲目下之巨弊 爲今之策, 莫如一切防禁, 而設店已多年所村落, 槪比商賈通貨, 便成一大都會. 今若猝遽無漸, 一朝零散, 則失利失所之輩, 旣無奠接之方, 反爲騷擾之端, 猝地撤罷, 亦難率爾議到.       ―〈備邊司謄錄〉

54. 도고의 활동

許生旣得萬金, 不復還家, 以爲安城畿湖之交三南之綰口, 遂止居焉. 棗栗柿梨柑榴橘柚之屬, 皆以倍直居之, 許生榷果, 而國中無以讌祀. 居頃之, 諸買之獲倍直於許生者, 反輸十倍. 許生喟然歎曰: “以萬金傾之, 知國淺深矣.” 以刀鎛布帛綿入濟州, 悉收馬鬐鬣曰: “居數年, 國人不裏頭矣.” 居頃之, 網巾價至十倍.                               ― <허생전>

55. 포구 사업

我國西南東皆海, 船無不通. 然東海風高水悍, 慶尙東海邊諸邑, 與江原嶺東咸鏡一道, 互相通船. 西南海舶, 則不習水勢罕至. 而且西南海, 則水緩, 故南自全․慶, 北至漢陽․開城商賈絡繹. 又北則通黃海․平安矣. 舟商出入, 必以江海相通處, 管利脫貰. 故慶尙則洛東江入海處, 爲金海七星浦. 北溯至尙州, 西溯至晋州, 唯金海管轄其口, 居處尙一道之水口, 管南北海陸之利, 公私皆以販鹽, 大取嬴羨. 全羅則羅州之靈山江․靈光之法聖浦․興德之沙津浦․全州之沙灘, 水雖短, 皆以其通潮之, 故聚商船. 忠淸則錦江一帶, 水源雖遠, 公州以東水淺多灘, 不通江船. 自扶餘恩津始通海潮, 故白馬以下鎭江一帶皆通船利. 惟恩津江景一村居忠全兩道陸海之間爲錦. 南野中一大都會. 夫峽戶皆於此出物交易. 每春夏間, 漁採時腥臭滿村, 巨舫小艓, 日夜如堵墻, 排立於汊港之間.                                  ― <택리지>

56. 상품경제발전과 자본주의적 관계의 발생

其富者地大業廣, 連接阡陌, 驅役貧民, 有若奴僕, 不耕不穫, 而坐亨富豪之樂. 其貧者無立錐之地, 只賃富人田, 竭力耕耘, 而僅得其半. 不然則傭耕傭耘, 計日取直而已. 又不然則無可賃之田, 無可賃之家, 而或丐乞焉. 或流散焉, 或窮而爲盜賊者.

― <農圃問答>

銀店勿禁之議

朝家許有銀處設店, 則富商大賈, 各出物力募得傭人. 而無土不農之民, 願爲店民. 聚居其地, 掘土鑄銀, 納稅於地部與營邑, 隨其所餘, 歸於物主. 而無土之民, 亦賴而資生, 則可謂公私兩利. 何爲民弊乎? 臣居在草野, 洞知其銀店之無弊, 故玆敢仰陳伏望.                                                          ― <경제야언>

領議政金尙喆曰: “都民之賴以爲生者, 專在於列市分肆, 貿遷有無. 而近來紀綱不嚴, 奸細之徒, 毋論魚物與藥材等物, 名曰都庫. 從中榷利之弊, 不一其端, 故前後大朝, 屢煩嚴飭. 而近來此法漸益鮮弛, 百物踊貴, 專由於此云. 平市之署, 執法之司, 苟能摘發痛治, 豈有是哉? 更加各別嚴禁, 此等所聞, 一向如此則不能, 禁飭之官員難免重罪, 出擧條申飭好矣.” 令曰: “嚴飭可也.”                 ― <영조실록>

57. 정복민을 노비로 만든 사례

二十四年, 秋九月, 高句麗王斯由帥步騎二萬, 來屯雉壤, 分兵侵奪民戶. 王遣太子, 以兵徑至雉壤, 急擊破之, 獲五千餘級, 其虜獲分賜將士.                                               ― <三國史記 百濟本紀 近肖古王>

二十三年 九月, 加耶叛, 王命異斯夫討之, 斯多含副之. 斯多含領五千騎先馳, 入栴檀門, 立白旗, 城中恐懼, 不知所爲. 異斯夫引兵臨之, 一時盡降. 論功, 斯多含爲最, 王賞以良田及所虜二百口. 斯多含三讓, ······ 王强之, 乃受其生口, 放爲良人, 田分與戰士, 國人美之.       ― <三國史記 新羅本紀 振興王>

58. 서옥제

其俗作婚姻, 言語已定, 女家作小屋於大屋後, 名壻屋, 壻暮至女家戶外, 自名.　拜乞得就女宿, 如是者再三, 女父母乃聽使就小屋中宿. …… 至生子已長大, 乃將婦歸家.                            ― <三國志 魏書 東夷傳 高句麗>

59. 백제국사

百濟舊來夷, 馬韓之屬. 晋末駒麗略有遼東, 樂浪亦有遼西晋平縣. 自晉以來常修藩鎭, 義熙中其王餘腆, 宋元嘉中其王餘毗, 齊永明中其王餘太, 皆受中國官爵, 梁初以太, 除征東將軍. 尋爲高句麗所破. 普通二年其王餘隆遣使奉表云, 累破高麗. 所治城曰固麻, 謂邑檐魯, 於中國郡縣, 有二十二檐魯, 分子弟宗族爲之. 旁小國有叛波․卓․多羅․前羅․斯羅․止迷․麻連․上己文․下枕羅等附之. 言語衣服略同高麗. 行不張拱拜不申足, 以帽爲冠, 襦曰複衫, 袴曰褌. 其言參諸夏, 亦秦韓之遺俗.

60. 골품제도

四頭品至百姓, 室長廣, 不過十五尺. 不用山楡木, 不施藻井, 不覆唐瓦, 不置獸頭․飛簷 ······不以金․銀․銅 …… 爲飾, 階砌不用山石, 垣墻不過六尺, 又不架梁, 不塗石灰, 不作大門․四方門, 廐容二馬.              ― <三國史記 雜誌>

其建官以親屬爲上, 其族名第一骨, 第二骨, 以自別. 兄弟女, 姑姨從姉妹, 皆聘爲妻. 王族爲第一骨, 妻亦其族, 生子皆爲第一骨. 不娶第二骨女, 雖娶常爲妾.                      ― <新唐書 東夷列傳 新羅>

61. 원광과 세속 5계

貴山少與部人箒項爲友. 二人相謂曰: “我等期與士君子遊, 而不先正心修身, 則恐不免於招辱, 盍聞道於賢者之側乎.” 時圓光法師, 入隋遊學, 還居加悉寺, 爲時人所尊禮. 貴山等詣門, 摳衣進告曰: “俗士顓蒙, 無所知識, 願賜一言, 以爲終身之誡.” 法師曰: “佛戒有菩薩戒, 其別有十, 若等爲人臣子, 恐不能堪. 今有世俗五戒, 一曰事君以忠, 二曰事親以孝, 三曰交友以信, 四曰臨戰無退, 五曰殺生有擇, 若等行之無忽!”                       ― <三國史記 列傳 貴山>

62. 흥덕왕의 사치 금지

興德王卽位九年, 太和八年, 下敎曰: “人有上下, 位有尊卑, 名例不同, 衣服亦異. 俗漸澆薄, 民競奢華, 只尙異物之珍寄, 却嫌土産之鄙野. 禮數失於逼僭, 風俗至於陵夷. 敢率舊章, 以申明命, 苟或故犯, 固有常刑.”   ― <三國史記 雜誌 服色>

63. 안압지 출토 도자기

三盞一去

自唱自飮

飮盡大笑

有犯空過

禁聲作儛

衆人打鼻

弄面孔過

任意請歌

曲臂則盡

兩盞則放

自唱怪來晩

月鏡一曲

醜物莫放

64. 통일신라 말기의 전란

三年, 國內諸州郡, 不輸貢賦, 府庫虛竭, 國用窮乏, 王發使督促. 由是所在盜賊蜂起. 於是元宗․哀奴等據沙伐州叛. 王命奈麻令奇捕捉. 令奇望賊壘, 畏不能進.                                    ― <三國史記 新羅本紀 眞聖王>

唐十九帝中興之際, 兵兇二災, 西歇東來, 惡中惡者, 無處無也, 餓殍戰骸, 原野星排.  ― <해인사 묘길상탑기>

65. 고대 시대의 합의제도

無牢獄, 有罪諸加評議, 便殺之, 沒入妻子爲奴婢.                         ― <三國志 魏書 東夷傳 高句麗>

虎嵓寺有政事嵓, 國家將議宰相, 則書當選者名或三四, 函封置嵓上, 須臾取看, 名上有印跡者爲相, 故名之.                   ― <三國遺事 南夫餘 百濟>

事必與衆議, 號和白, 一人異則罷.                                  ― <新唐書 東夷列傳 新羅>

66. 千人結契埋香願王(往)文

夫欲求无上妙果, 必須行願相扶, 有行无願, 其行必孤, 有願无行, 其願虛設, 行孤則果喪, 願虛則福劣, 二業雙運, 方得助□妙果. 貧道與諸千人, 同發大願, 埋沉香木, 以待慈氏, 下生龍華三會, 持此香達奉獻供養, 彌勒如來聞淸淨法, 悟无生忍, 成不退地願, 同發人盡生內院, 訂不退地, 慈氏如來見爲我, 訂預生此國預哉. 禴會聞怯悟道, 一切具足, 成其正覺. 主上殿下萬萬歲. 國泰民安. 達空

洪武卄年丁卯八月卄八日 埋 刻 金用

優婆塞優波夷比丘比尼 書 守安

都計合四千一百人 大化主 覺禪

個中 寶上

67. 권문세족

自今若宗親, 娶同姓者, 以遠背聖旨論宜, 娶累世宰相之女爲室, 宰相之男可聽娶宗世之女. 若家世卑微, 不在此限. ······ 鐵原崔氏, 海州崔氏, 孔岩許氏, 平康蔡氏, 淸州李氏, 唐城洪氏, 黃驪閔氏, 橫川趙氏, 坡平尹氏, 平壤趙氏, 並累代功臣宰相之宗, 可世爲婚媾. 南尙宗女, 女爲宗妃.                                ― <高麗史 忠宣王 1>

68. 송광사의 노비

至元拾捌年閏捌月 日

修禪社乃老所志事, 去甲寅年, 分國朝以誅流員將矣奴婢等乙, 公私分屬令是. 是次同年二月, 分主掌都官以事定別監, 出納乙據爲矣, 出父禮賓卿梁宅椿, 亦中卒宰臣鄭安婢世屯矣, 所生婢古次左年四十八矣身, 及右婢矣所生等乙, 官文成給事. 等用右古次左婢矣, 長所生逸三奴矣身乙良 同生弟別將梁弼矣身, 亦傳持使用爲遣. 出父亦中賜給支是後良中沙奇長. 留年所生奴巾三矣身以矣, 亦中行使內中在乙矣發願修爲本社安邀爲乎丹本大藏寶良中右巾三邀乙所生幷以屬令是白禀在等以爭望爲行隅有去等禁止爲遣鎭長速社令是良於爲事.

左承旨興威衛上將軍判司宰寺典理司事趙(手決)

69. 노비의 신분 상승

平亮, 平章事金永寬家奴也, 居見州, 務農致富. 賂遺權要, 免賤爲良得, 散員同正. 其妻乃元之家婢也, 元之家貧, 挈家往依焉. 平亮厚慰, 勸還于京, 密與妻兄仁茂仁庇等, 要於路殺元之夫妻及數兒. 自幸其無主, 可永得爲良.

― <高麗史 明宗 18年 5月 癸卯>

高宗 四十五年 二月, 崔竩以家奴李公柱爲郞將. 舊制, 奴婢雖有大功, 賞以錢帛, 不授官爵. 崔沆秉政, 慾收人心, 始除公柱及崔良伯爲別將. 聶長壽爲校尉. 至是奴等曰, 公柱身事三世, 年老有功, 請加參職. 奴隸拜參, 自此始.<高麗史節要 17>

70. 고려시대의 여성의 지위

上疏曰: “我國本男少女多, 今尊卑皆止一妻無子者, 亦不敢畜妾. ······請許大小臣僚娶庶妻, 隨品降殺, 以至庶人得娶一妻一妾. 其庶妻所生子, 亦得比適子從仕. 如是, 則怨曠以消, 戶口以增矣.” 婦女聞之, 莫不怨懼. 會燈夕楡扈駕行, 有一嫗指之曰: “請畜庶妻者, 彼老乞兒也.” 聞者傳相指之. 卷陌之閒, 紅指如束, 時宰相有畏, 其室者寢, 其議不行.

― <高麗史 列傳 朴楡>

71. 몽고 침입시 백성들의 생활

三月, 以諸道郡縣, 經亂淍弊, 蠲三稅外雜稅, 諸道郡縣, 入保山城海島者, 悉令出陸. 時公山城入保民, 餓死者甚衆, 老弱塡壑. 至有繫兒於樹而去者.

夏四月 ······ 道路始通. 兵荒以來, 骸骨蔽野, 被虜人民, 逃入京城者絡繹. 都兵馬使, 日給米一升救之, 然死者無算.

― <高麗史節要 高宗 42年 3月, 4月>

72. 몽고풍

王用元制, 辮髮胡服, 坐殿上, 衍宗欲諫, 候于門外, 王使人問之, 曰, “願至前面陳.” 旣入, 辟左右曰, “辮髮胡服, 非先王制, 願殿下勿效.” 王悅, 卽解辮髮, 賜衣及褥.                                     ― <高麗史 列傳 19 李衍宗>

73. 왜구의 피해

有嶺而之東南, 至海上數百里, 有郡曰興海. 地最窮以阻, 以有魚鹽沃饒之利. 其在昔時, 居民旣庶, 中罹倭患, 漸就洞廢. 迄之庚申之夏, 受禍尤烈, 陷而焚之, 民遭殺掠殆盡. 其僅脫者, 散而走四方, 閭井爲墟, 荊榛蔽道, 爲守宰者, 捿于遠材, 縮手不敢至邑中者, 數年矣.                                          ― <陽村集 興海群新城門樓記>

74. 고려시대의 신앙

其六曰, 朕所至願, 在於燃燈․八關, 燃燈所以事佛, 八關所以事天靈及五嶽名山大川龍神也. 後世姦臣建白加減者, 切宜禁止. 吾亦當初誓心, 會日不犯國忌, 君臣同樂, 宜當敬依行之.           ― <高麗史 太祖 26年 訓要十條 중 제 6조>

忠烈王三年· ··· 羅州人稱, 錦城山神, 降于巫言, 珍島․耽羅之征, 我實有力, 賞將士而不我祿, 何耶, 必封我定寧公, 可臣惑其言, 諷王, 封定寧公, 且輟其邑祿米五石, 歲歸其祠.                    ― <高麗史 列傳 18 鄭可臣>

高麗舊俗, 民病不服藥. 唯知事鬼神. 呪咀厭勝爲事.                        ― <高麗圖經 藥局>

75. 규휼 방법

以軍器副正權蹲爲京畿飢民賑濟敬差官, 仍授事目.

一. 飢民內年老有病, 不能來往官門, 受還上賑濟者, 備悉推考題給, 守令躬親救恤.

一. 各官守令, 往年還上, 虛數載錄, 謀欲充數, 今賑濟題給時, 不無刻減之弊, 人民所受之數, 細問閱實.

一. 草食冬節盡喫, 今當日長時, 只以賑濟米穀, 必不充飢. 然有限之米, 加給亦難, 山蔘(菩)[桔]莄菜蔬, 多採兼食.

一. 累日絶食, 疲困飢民, 飮漿水則卽死. 先將粥水, 待冷徐徐投下, 漸致充飢, 然後給食.

一. 流移人物, 於所止處, 安集賑濟救恤, 臨農則發還元籍.

一. 犬牙斜入本官隔遠人民等, 不得趁時受出還上者, 姑以附近官還上賑濟, 題給救恤.

一. 出其不意, 幽深山谷及窮村僻巷飢民, 爲先考察.

一. 凡賑恤事, 監考色掌不用心者, 隨其所犯輕重論決, 守令則推考啓聞科罪.   ― <세종실록 27년 2월 3일(정미)>

76. 신문고제도

八月丁巳朔, 命無告之民, 銜寃抑者, 進擊登聞鼓. 議政府上䟽曰: “京外無告之民, 以其寃抑, 告所在官司, 所在官司不受治者, 則許令進擊登聞鼓. 其所登聞之事, 令憲司推明申聞, 決折以伸寃抑, 其中挾私懷怨, 敢行誣告者, 反坐以杜讒佞.” 從之. 改登聞鼓爲申聞鼓.                                                   ― <太宗實錄 1年 8月 1日>

77. 족보

予惟古者有宗法, 序昭穆, 別支庶, 子孫雖百世可考. 自宗法廢而譜牒興, 凡爲譜必推本其所自出, 而詳錄其所由分, 明支派, 別親疎. 猶足以篤恩誼, 而正倫理者矣.                                      ― <안동 권씨 成化譜序>

78. 해주 향약

凡隨後願入約者, 必先示以約文, 使之數月商量, 自度必能終始力行 然後乃請入, 請入者必具單子, 陳其願參之意於會集時, 使人呈于約正, 約正詢于衆, 以爲可許然後, 乃答書, 使於後會得參.            ― <栗谷集 雜誌 海州鄕約 入約凡例>

79. 유교적 지배질서 과정

司憲府大司憲蔡壽, 上箚子曰: “·····  日又見傳旨 欲勸勵譯者醫者 其能精其術者 特命擢用於東西班 臣等聞之 益所驚駭 夫官有高下 任有輕重 巫醫藥師舌人 不齒士大夫之列 ······ 醫譯之流 皆出賤微非士族也.”  <成宗實錄 13年 4月 辛亥>

人倫之道, 固無出於三綱, 天性之眞, 實有同於萬世. 宜集前人之行實 以爲今日之規模 竊觀作之君作之父作之夫 則本乎天 爲之臣爲之子爲之妻 則原於地 ······ 於是自中國以至我東方, 古今書傳所載, 靡不蒐閱. 得孝子忠臣烈女之卓然可述者, 各百有十人. 圖形於前, 紀實於後, 以幷糸以詩                                    ― <삼강행실도 서문>

使孝悌忠信之道, 或尼而不行, 則棄禮義捐廉恥日甚, 流而爲夷狄禽獸之歸, 此實王政之大患也, 而其糾正之責, 乃歸之鄕所, 嗚呼, 其亦重矣, 吾鄕雖壤地褊小, 素號文獻之邦, 儒先輩出, 羽儀王朝者, 前後接踵, 觀感薰陶, 鄕風最美, 頃年以來, 運値不淑, 達尊諸公, 相繼逝沒, 然猶有故家遺範, 文義蔚然, 以是相率而爲善國, 豈不可也, 柰何人心無恆, 習俗漸訛, 淸芬罕聞而櫱芽間作, 茲不防遏, 厥終將無所不至矣, 故崇政知事聾巖先生, 患是然也, 嘗欲爲之立約條, 以厲風俗, 鄭重而未及焉, 于今知事諸胤, 方居喪境內, 滉亦守病田間, 鄕丈皆欲令我輩數人, 遂成先生之志, 委責甚至, 辭不獲已, 乃相與商議, 而擧其挭槪如此, 復以徧示鄕人而審可否, 然後乃定, 庶幾期行於久遠而無弊也, 或者以不先立敎, 而徒用罰爲疑, 是固然矣. ― <退溪集 鄕入約條序 附約條>

80. 사림 세력의 성장과 성리학적 종법 질서 확립

我國之俗, 贅於妻家, 視妻父母猶已父母, 妻之父母亦視其婿猶已子也.     ― <成宗實錄 18年 8月 6日 癸酉>

81. 노비해방

同治元年 壬戌 正月 二十三日 贖良文記

鄭萬金第三女玉蓮, 則金順太之外孫女也. 矣宅以貧寒所致, 玉蓮身以漆拾□錢永世贖良. 頉續是等, 以後如有子孫也族屬也中, 雜□是去等, 持此文卞呈事.

五十五歲上曲延 安鄭明 手掌

82. 조선 후기 신분제 동요

文章所以表貴賤, 而夫何近年以來, 文服紊亂, 小民賤隸,　驄帽道袍, 有若朝官士夫貌樣. 固已萬萬寒心. 而甚至於市廛之民, 行伍之類, 相呼以兩班. 夫兩班之稱, 謂其東西班之職也, 豈有非朝官非士夫, 而冒占兩班之名者哉? 名分由此而掃地, 上下由是而無別, 伏望通禁此,　而爲勵風化之地焉                                               ― <일성록>

近者吏習日渝月變, 小吏路逢貴族, 不肯納拜. 吏子吏孫, 其不入仕者, 待境內貴族, 無異平交, 爾汝呼字, 不復爲禮.

― <牧民心書 卷8 第5條 辨等>

83. 재가 금지

傳云‘信, 婦德也. 一與之齊, 終身不改.’ 是以有三從之義, 而無一違之禮. 自世道日卑, 女德不貞, 士族之女, 不顧禮義, 或爲父母奪情, 或自媒從人, 非徒自壞家風, 實是有玷名敎. 若不嚴立禁防, 難以止淫僻之行. 自今再嫁女子孫, 不齒士版, 以正風俗.                                                     ― <成宗實錄 8年 7月 18日 癸未>

84. 홍경래의 격문

平西大元帥爲急, 急馳檄事. 我關西父老子弟公私賤, 咸聽此檄. 盖關西箕聖故城, 檀君蒼窟, 衣冠岌濟, 文物炳烺. ······ 朝廷之等棄西土, 不異於糞土. 甚至於權門奴婢, 見西人則必曰‘平漢其爲西人者.’ 豈不寃抑哉? ······ 見今冲王在上, 權奸日熾, 如金祖淳․朴宗慶輩, 專弄國柄, 仁天降災. ······ 茲以檄文, 先諭列府群侯. 切勿撓動, 洞開城門, 以迎我師. 若有蠢爾頏拒者, 當以鐵騎五千, 蹙之無遺矣. 須速請命擧行宜當者.          ― <稗林 純祖記事 9 純祖10年 12月 21日>

85. 양반신분체제의 모순

我國素重名分. 兩班之屬, 雖顚連窮餓, 拱手安坐, 不執耒耜. 或有務實勤業, 躬甘卑賤者, 群譏衆笑, 視若奴隸, 遊民多而生之者少矣. 財安得不窮, 而民安得不貧也? 當嚴立科條. 其不係四民, 而遊衣遊食者, 官有常刑, 爲世大戮. 有才有學, 則農賈之子, 坐於廊廟, 而不以爲僭. 無才無學, 則公卿之子, 歸於輿儓, 而不以爲恨. 上下戮力, 共修其職, 考其勤慢, 明施賞罰.                                                                        ― <홍대용, 湛軒書 林下經輪>

86. 천주교의 전파와 유교의례 대립

死人跟前, 薦賴酒食, 天主敎之所禁也. 生前靈魂, 不能芻享於盃飯, 況死後靈魂乎? 飮食肉口之供, 道德靈魂之粮. 雖至孝之子, 以甘旨之味, 不能供父母寢寐之前者, 寢寐非飮食之時也. 寢寐亦然, 況大寐乎? ······ 爲人子者, 以虛假之禮, 其事以亡之親乎?                                                           ― <上宰相書 又辭>

87. 동학사상

“人은 乃天이라 故로 人은 平等하여 差別이 없나니 人이 人爲로써 貴賤을 分함은 是天에 違함이니 吾道人은 一切 貴賤의 差別을 撤廢하여 先師의 志를 副함으로써 爲主하기를 望하노라.”                ― <天道敎書>

時乎 時乎 이내 時乎 不再來之 時乎로다

萬世一之 丈夫로서 五萬年之 時乎로다

龍泉劍 드는 칼을 아니 쓰고 무엇하리

無袖長衫 떨쳐입고 이 칼 저 칼 넌즛 들어

浩浩茫茫 넓은 天地 一身으로 비켜서서

칼 노래 한 曲調를 時乎 時乎 불러내니

龍泉劍 날랜 칼은 日月을 戱弄하고

게으른 無袖長杉 宇宙에 덮여 있네

萬古名將 어데 있나 丈夫當前 無壯士라

좋을시구 좋을시구 이 내 身命 좋을시구      ― <龍潭遺詞 劍訣>

西洋戰勝功取, 無事不成, 而天下盡滅, 亦不無脣亡之歎, 輔國安民計, 將安出.         ― <東經大典>

88. 화왕계

或曰: ‘二者之來, 何取何捨?’ 花王曰: ‘丈夫之言, 亦有道理, 而佳人難得, 將如之何?’ 丈夫進而言曰: ‘吾謂王聰明識理義, 故來焉耳, 今則非也. 凡爲君者, 鮮不親近邪倿, 疎遠正直, 是以, 孟軻不遇以終身, 馮唐郞潛而皓首, 自古如此, 吾其奈何?’ 花王曰: ‘吾過矣, 吾過矣!’” 於是, 王愀然作色曰: “子之寓言, 誠有深志, 請書之, 以謂(爲)王者之戒.” 遂擢聰以高秩.                                                                                       ― <삼국사기>

89.사택 지적비

甲寅年正月九日, 奈祗城砂宅智積, 慷身之易往, 慨體月之難還, 穿金以建珍堂, 鑿玉以立寶塔, 巍巍慈容吐神光以送雲, 峨峨悲貌含聖明以……

90. 미륵신앙과 화랑

及眞智王代. 有興輪寺僧眞慈.[一作貞慈也.] 每就堂主彌勒像前發原誓言. 願我大聖化作花郎. 出現於世. 我常親近晬容. 奉以□周旋. 其誠懇至禱之情. 日益彌篤. 一夕夢有僧謂曰. 汝往熊川[今公州.]水源寺. 得見彌勒仙花也. 慈覺而驚喜. 尋其寺, 行十日程. 一步一禮. 及到其寺. 門外有一郎. 濃纖不爽. 盼倩而迎. 引入小門. 邀致賓軒. 慈且本且揖曰. 郎君素昧平昔. 何見待殷勤如此. 郎曰. 我亦京師人也. 兒師高蹈遠屆. 勞來之爾. 俄而出門. 不知所在. 慈謂偶爾. 不甚異之. 但與寺僧敘曩昔之夢與來之之意. 且曰暫寓下榻. 欲待彌勒仙花何如. 寺僧欺其情蕩然. 而見其懃恪. 乃曰: “此去南隣有千山. 自古賢哲寓止. 多有冥感. 盍歸彼居.” 慈從之. 至於山下. 山靈變老人出迎曰. 到此奚爲. 答曰. 願見彌勒仙花爾. 老人曰. 向於水源寺之門外. 已見彌勒仙花. 更來何求. 慈聞卽驚汗. 驟還本寺. 居月餘. 眞智王聞之. 徵詔問其由. 曰郎旣自稱京師人. 聖不虛言. 盍覓城中乎. 慈奉宸旨. 會徒衆. 遍於閭閻間物色求之. 有一小郎子. 斷紅齊具. 眉彩秀麗. 靈妙寺之東北路傍樹下. 婆娑而遊. 慈迓之驚曰. 此彌勒仙花也. 乃就而問曰. 郎家何在. 願聞芳氏. 郎答曰. 我名未尸. 兒孩時爺孃俱歿. 未知何姓. 於是肩輿而入見於王. 王敬愛之. 奉爲國仙. 其和睦子弟. 禮義風敎. 不類於常. 風流耀世幾七年. 忽亡所在. <三國遺事 제3권 탑상>

91. 칠지도

〈앞면〉泰△四年五月十六日丙午正陽造百練銹七支刀生陽百兵宜供供侯王△△△△作

〈뒷면〉先世以來未有此刀百濟王世子奇生聖音故爲倭王旨造傳示後世

92. 삼국의 농업 기술

下令國南州郡 始作稻田   ―〈三國史記 백제본기1〉

命有司修堤防. ―〈삼국사기 백제본기 仇首王〉

分命州郡主勸農, 始用牛耕.  ―〈삼국사기 신라본기 제4〉

93. 신라와 발해의 향가

월명사(月明師)

生死路隱,

此矣有阿八次肹伊遣,

吾隱去內如辭叱都,

毛如云遣去內尼叱古,

於內秋察早隱風未.

此矣彼矣浮良落尸葉如

一等隱枝良出古,

去奴隱處毛冬乎丁,

阿也 彌刹良逢乎吾

道修良待是古如.

94. 6두품 출신의 도당 유학생

長慶初, 金雲卿始登賓貢科. 所謂賓貢科者, 每自別試, 附名榜尾. 自雲卿後至唐末登科者, 五十八人. 五代梁唐之際, 亦至三十二人, 其表表知名者, 有崔利貞․金叔貞․朴季業․金允夫․金立之․朴亮之․李同․崔霙․金茂先․楊穎․崔渙․崔匡裕․崔致遠․崔愼之․金紹游․朴仁範․金渥․崔承祐․金文蔚等, 皆達于成材. 而仁範詩名, 渥以禮稱, 致遠․愼之․承祐其尤著者也. 又有元傑․王巨仁․金垂訓等, 並以文章著名, 而史佚不傳.                                               ―〈동사강목 권5상 진성여주〉

致遠自西事大唐, 東歸故國, 皆遭亂世, 屯邅蹇連, 動輒得咎, 自傷不偶(遇), 無復仕進意, 逍遙自放, 山林之下․江海之濱, 營臺榭植松竹, 枕藉書史, 嘯詠風月. 若慶州南山․剛州氷山․陜州淸凉寺․智異山雙溪寺․合浦縣別墅, 此皆遊焉之所. 最後, 帶家隱伽耶山海印寺, 與母兄浮圖賢俊及定玄師, 結爲道友, 棲遲偃仰, 以終老焉. 始西遊時, 與江東詩人羅隱相知. 隱負才自高, 不輕許可人, 示致遠所製歌詩五軸.                                            ― <삼국사기 列傳6 崔致遠>

崔承祐, 以唐昭宗龍紀二年入唐, 至景福二年, 侍郞楊涉下及第. 有四六五卷, 自序爲餬本集. 後爲甄萱作檄書, 移我太祖.                                                                                  ―〈삼국사기〉

崔彦撝年十八, 入唐遊學, 禮部侍郞薛廷珪下及第. 四十二還國爲執事侍郞瑞書院學士, 及太祖開國, 入朝, 仕至翰林院大學士(太學士)平章事. 卒諡文英.                                                  ― <삼국사기>

元聖王 五年 九月, 以子玉爲楊根縣小守, 執事史毛肖駁言: “子玉不以文籍出身, 不可委分憂之職.” 侍中議云: “雖不以文籍出身, 曾入大唐爲學生, 不亦可用耶?” 王從之.                                     ― <삼국사기>

95. 신라 말기의 선종의 영향

洎長慶初, 有僧道義, 西泛睹西堂之奧 智光侔智藏而還, 智始語玄契者. 縛猿心護奔北之短, 矜鷃翼誚圖南之高. 旣醉於誦言, 競嗤爲魔語. 是用韜光廡下 斂迹壺中, 罷思東海東 終遁北山, 豈大易之無悶 中庸之不悔者邪. 華秀冬嶺 芳定林..

― <봉암사 지증대사적조탑비 비문>

96. 성리학 수용과 발전

珦憂學校日衰, 議兩府曰: “宰相之職, 莫先敎育人材. 今養賢庫殫竭, 無以養士. 請令六品以上各出銀一斤, 七品以下出布, 有差歸之庫, 存本取息爲‘贍學錢.’” 兩府從之以聞. 王出內庫錢穀助之. 密直高世. 自以武人不肯出錢. 珦謂諸相曰: “夫子之道, 垂憲萬世, 臣忠於君, 子孝於父, 弟恭於兄, 是誰敎耶? 若曰: ‘我武人何苦出錢以養爾生徒.’ 則是無孔子也而可乎?” 世聞之慚甚卽出錢. 珦又以餘貲付博士金文鼎等送中原, 畫先聖及七十子像. 幷求祭器樂器六經諸子史以來. 且薦密直副使致仕. 李㦃典法判書李瑱爲經史敎授都監使於是禁內學館內侍三都監五庫願學之士及七管十二徒諸生橫經受業者動以數百計有諸生不禮先進珦怒將罰生謝罪. 珦誓曰: “吾視諸生猶吾子孫, 諸生何不体老夫意?” 因引至家置酒, 諸生相謂曰: “公之待我以誠如此, 若不化服我爲人耶?” 三十二年, 復以僉議中贊致仕. 卒年六十四. 謚文成. 及x葬七管. 十二徒素服祭於路.

― <고려사 열전18 안향>

十六年, 重營成均館, 以穡判開城府事兼成均大司成. 增置生員擇經術之士金九容․鄭夢周․朴尙衷․朴宜中․李崇仁, 皆以他官兼敎官. 先是館生不過數十, 穡更定學式, 每日坐明倫堂分經授業, 講畢相與論難忘倦. 於是學者坌集相與觀感, 程朱性理之學始興.                                                                       ― <고려사 열전18 안향>

97. 정혜결사문

然返觀我輩, 朝暮所行之迹, 則憑依佛法, 裝飾我人, 區區於利養之途, 汨沒於風塵之際. 道德未修, 衣食斯費, 雖復出家, …… 以是長歎. 其來久矣. 歲在壬寅正月, 赴上都普濟寺談禪法會. 一日與同學十餘人. 約曰罷會後. 當捨名利. 隱遁山林. 結爲同社. 常以習定均慧爲務. 禮佛轉經. 以至於執勞運力. 各隨所在而經營之. 隨緣養性. 放曠平生. 遠追達士眞人之高行則豈不快哉.                                                                   ― <정혜결사문>

98. 국순전

醇器度弘深. 汪汪若萬頃蒼波水, 澄之不淸, 擾之不濁. 其風味傾於一時. 頗以氣加人. 嘗詣葉法師. 談論彌日. 一座爲之絶倒. 遂知名. 號爲麴處士. 自公卿大夫神仙方士. 至於廝兒牧竪夷狄外國之人. 飮其香名者皆羡慕之. 每有盛集. 醇不至. 咸愀然曰無麴處士不樂. 其爲時所愛重如此.                                                     ―〈서하집〉

99. 고려의 시가- 생략

100. 고려청자

陶器色之靑者, 麗人謂之翡色. 近年巳來, 制作工巧, 色澤无佳. 酒尊之狀如爪, 上有小蓋. 而爲荷花伏鴨之形, 復能作盌楪桮甌花甁湯琖, 皆竊倣定器制度, 故略而不圖, 以酒尊異於他器, 特著之. 狻猊出香, 亦翡色也. ······ 諸器惟此物最精絶.

―〈고려도경〉

101. 이령과 이광필

李寧, 全州人, 少以畫知名. 仁宗朝, 隨樞密使李資德入宋, 徽宗命翰林待詔王可訓․陳德之․田宗仁․趙守宗等, 從寧學畫. 且勑寧畫本國禮成江圖旣進, 徽宗嗟賞曰: “比來高麗畫工隨使至者多矣, 唯寧爲妙手.” 賜酒食錦綺綾絹, ······ 子光弼亦以畫見寵於明宗. “爾獨不念光弼榮吾國耶! 微光弼, 三韓圖畫, 殆絶矣.                             ― <고려사 열전>

102. 불교가 고려사회에 끼친 영향

我國家大業, 必資諸佛護衛之力, 故創禪敎寺院, 差遣住持, 焚修使各治其業. 後世姦臣執政, 徇僧請謁, 各業寺社爭, 相換奪切, 宜禁之.                                                              ― <고려사 세가2 태조26년>

以僧惠居爲國師, 坦文爲王師. 王信讒多殺, 內自懷疑, 欲消罪惡, 廣設齋會, 無賴輩詐爲出家, 以求飽飫, 匃者坌至, 或以餅餌米豆柴炭, 施與京外, 道路不可勝數. 列置放生所, 就傍近寺院演佛經, 禁屠殺肉膳, 亦買市廛以進.                                                                                          ― <고려사 세가2 광종19년>

今者四方兵動, 蒼生墮於塗炭, 唯此海內晏然無虞. 雞鳴狗吠, 達乎四境. 男耕於野, 女織于室, 不失其當壽, 此豈人力哉? 繄國師, 當夫佛旣遠之後, 不惜身命, 達求法寶傳之無窮.                             ― <선봉사 대각국사 비문>

103. 향약집성방

曩日今判門下權公仲和. 命徐贊者. 尤加蒐輯. 著簡易方. 其書尙未盛行于世. 恭惟我主上殿下仁聖之資. 受命開國. 博施濟衆之念. ○所不至. 每慮窮民. 病莫得醫. 深用惻然. 左政丞平壤伯趙公浚. 右政丞上洛伯金公士衡. 上體聖心. 請於國中. 置濟生院. 給之奴婢. 採取鄕藥. 劑和廣施. 以便於民. 中樞金公希善. 悉掌其事. 諸道亦置醫學院. 分遣敎授. 施藥如方. 俾其永賴. 又患其方有所未備. 迺與權公. 特命官藥局官. 更考諸方. 又採東人經驗者. 分門類編. 名之曰鄕藥濟生集成方. 附以牛馬醫方. 而金中樞觀察江原. 募工鋟榟. 以廣其傳. 皆易得之物已驗之術也.                           ―〈동문선〉

104. 세종의 권농 사료

壬寅. 下敎曰: “國以民爲本, 民以食爲天. 農者衣食之源, 而王政之所先也. 惟其關生民之大命. 是以服天下之至勞. 不有上之人誠心迪率. 安能事民勤力趨本. 以遂其生生之樂耶. 若古神農. 是爲 ······ 參以農書所載. 預期措置. 毋太旱毋太晩. 尤不可興務. 以奪其時. 各盡乃心. 導民務本. 服田力穡. 仰事俯育. 以壽我民命. 以固我邦本. 庶幾家給人足. 蔚興禮讓之風. 時和歲豊. 共享熙之樂.                  ―〈세종실록〉

105. 가사와 시조

江湖애 病이 깁퍼 竹林의 누엇더니, 關東 八百里에 方面을 맛디시니, 어와 聖恩이야 가디록 罔極□다. 延秋門 드리□라 慶會 南門 □라보며, 下直고 믈너나니 玉節이 알□ 셧다. 平丘구驛 □을 □라 黑水로 도라드니, 蟾江은 어듸메오, 雉岳이 여긔로다. 昭陽江 □린 믈이 어드러로 든단 말고 ……

[漢譯歌] 冬至永夜, 截取冬之夜半强. 春風被裡屈□藏, 燈明酒爛郞來夕, 曲曲鋪成折折長.. ―〈申緯:小樂府〉

106. 몽유도원도

歲丁卯四月二十日夜, 余方就枕, 精神蘧栩, 睡之熟也, 夢亦至焉, 忽與仁叟, 至一山下, 層巒深壑, 崷崒窈窅. 有桃花數十株, 微徑抵林表而分岐. 徊徨竚立, 莫適所之, 遇一人山冠野服. 長揖而謂余曰: “從此徑以北, 入谷則桃源也.” 余與仁叟, 策馬尋之. 崖磴卓犖, 林莽薈鬱, 溪回路轉, 蓋百折而欲迷. 入其谷則洞中曠豁, 可二三里. 四山壁立, 雲霧掩靄, 遠近桃林, 照暎蒸霞. 又有竹林茅宇, 柴扃半開, 土砌已沈, 無鷄犬牛馬, 前川唯有扁舟, 隨浪游移, 情境蕭條, 若仙府然. 於是踟躕瞻眺者久之. 謂仁叟曰: “架巖鑿谷, 開家室, 豈不是與! 實桃源洞也.” 傍有數人在後, 乃貞父, 泛翁等, 同撰韻者也. 相與整履陟降, 顧盻自適, 忽覺焉. 嗚呼通都大邑, 固繁華, 名宦之所遊, 窮谷斷崖, 乃幽潛隱者之所處. 是故紆身靑紫者, 迹不到山林, 陶情泉石者, 夢不想巖廊. 蓋靜(足+參)殊途, 理之必然也. 古人有言曰: “晝之所爲, 夜之所夢.” 余托身禁掖, 夙夜從事, 何其夢之到於山林也? 又何到而至於桃源耶? 余之相好者多矣, 何必遊桃源而從是數子乎? 意其性好幽僻, 素有泉石之懷, 而與數子者交道尤厚, 故致此也. 於是令可度作圖. 但未知古之所謂桃源者, 亦若是乎? 後之觀者, 求古圖, 較我夢必有言也. 夢後三日, 圖旣成, 書于匪懈堂之梅竹軒

107. 음악의 기능

樂也者, 出於天, 而寓於人, 發於虛而成於自然, 所以使人心感, 而動盪血脉, 流通精神也. 因所感之不同, 而聲亦不同, 其喜心感者發以散, 怒心感者粗以厲, 哀心感者噍以殺, 樂心感者嘽以緩. 能合其聲之不同而一之者, 在君上導之如何耳. 所導有正邪之殊, 而俗之隆替係焉. 此樂之道, 所以大關於治化者也.                               ―〈악학궤범 서〉

108. 사림 문화의 영향

若法度之粗定, 紀綱之所以粗立者, 未嘗不哉乎敬大臣而任其政也. 君未嘗獨治, 而必任大臣, 以後治道立焉. ····· 伏願殿下誠以明道謹獨, 爲治心之要, 而立其道於朝廷之上, 則紀綱不難立, 而立法度不難定而定矣.〈靜庵集 對策 謁聖試策(乙亥)〉

109. 정약용의 여전론

今欲使農者得田, 不爲農者不得之, 則行閭田之法., 而吾志可遂也. 何謂閭田? 因山谿川原之勢, 而劃之爲界, 界之所函, 名之曰閭. 閭三爲里, 里五爲坊, 坊五爲邑. 閭置閭長, 凡一閭之田, 令一閭之人, 咸治厥事, 無此彊爾界, 唯閭長之命是聽. 每役一日, 閭長注於冊簿, 秋旣成, 凡五穀之物, 悉輸之閭長之堂. 分其粮,先輸之公家之稅, 次輸之閭長之祿, 以其餘, 配之於日役之簿. 假令得穀爲千斛, 而注役爲二萬日, 則每一日分粮五升. 有一夫焉, 其夫婦子媳, 注役共八百日, 則其分粮爲四十斛. 有一夫焉, 其注役十日, 則其分粮四斗已矣. 用力多者得粮高, 用力寡者得粮廉, 其有不盡力, 以賭其高者乎. 人莫不盡其力, 而地無不盡其利. 地利興, 則民産富, 民産富, 則風俗惇, 而孝悌立, 此制田之上術也.      ―〈여유당전서 전론3〉

110. 박제가의 소비관

財, 譬則井也. 汲則滿, 廢則竭. 故不服錦繡, 而國無織錦之人, 則女紅衰矣. 不事機巧, 而國無工匠陶冶之事, 則技藝亡矣. 以至農荒而失其法, 商簿而失其業, 四民俱困, 不能相濟.                               ―〈북학의 저자[市井]〉

111. 안정복의 삼국인식

三國史以新羅爲主者, 以其起最先, 後合麗濟, 高麗又承新羅, 其○撰述. 皆因新羅遺籍故也. 由是. 其史於新羅稍○. 至如百濟. ○記世代. …… 高句麗强大著見. 又非百濟此. 新羅處得. 止於南界. 故金氏只據羅史處書麗地. 而遼界勿論. 今西北兩道. ·····                                                     ―〈동사강목 부록 하권 三國始起〉

112. 발해고

及扶餘氏亡, 高氏亡, 金氏有其南, 大氏有其北, 曰渤海. 是謂南北國. 宜其有南北國史, 而高麗不修之非矣. 夫大氏者何人也? 乃高句麗之人也. 其所有之地何地也? 乃高句麗之地也.                            ―〈발해고〉

113. 대동여전도

東史曰: “朝鮮音潮仙. 因仙水爲名.” 又云: “鮮, 明也. 地在東, 表日先明, 故朝鮮.” 山經云: “崑崙山一枝行大漠之南, 東爲醫武閭山. 自此大斷爲遼東之野. 渡野起爲白頭山, 爲朝鮮山脉之祖山, 有三層高二百里橫亘千里. 其巓有潭, 名謂達門, 周八百里, 南流爲鴨綠, 東分爲豆滿. 山自分水嶺, 南北逶迤爲臙脂峰․小白山․雪寒等嶺. 鐵嶺一支, 東南走起, 爲道峰三角(一名華山), 而漢水經其中.

蓋我東邦域三面際海, 一隅連陸. 周一萬九百二十里, 凡三海沿(周也)一百二十八邑, 總八千四十三里. 丙江連總二千八百八十七里. 鴨綠江沿二千四十三里, 豆滿江沿八百四十四里. 其延袤廣狹, 北自慶興, 南至機張, 三千六百一十五里. 東自機張西至海南, 一千八十里, 南自海南北至通津一千六百六十二里, 西北自義州南至通津, 一千六百八十里.

漢陽處其中, 輻湊山河, 經絡星緯, 野分箕尾, 析木之次. 北鎭華山, 南帶漢江, 左控關嶺, 右環渤海. 域民以太平之仁習俗, 箕檀之化. 況均四方來廷之道, 正亥坐南面之位, 實有周之洛陽, 非東西關三京所可比也. 其爲天府金城, 誠億萬世無量之休也歟! 嗚呼, 偉哉!

114. 홍대용의 지전설

其天運地轉, 其勢一也, 無用分說. 惟九萬里之一周, 颷疾如此, 彼星辰之去地, 纔爲半徑, 猶不知爲幾千萬億, 况星辰之外, 又有星辰空界無盡, 星亦無盡, 語其一周遠已. 無量一日之間, 想其行疾, 震電砲丸, 擬議不及, 此巧曆之所不能計, 至辯之所不能說, 天運之無理, 不足多辨. ······ 是以七政之體, 自轉如車輪, 周包如磨驢, 自地界觀之近地, 而人見大者, 謂之日月, 園地而人見小者, 謂之五星, 其實俱星界也.                                       ―〈湛軒書 內集 卷4〉

115. 사설시조 落落數十家 世世呑國祿

就中析邦朋 殺伐互翻覆

弱肉强之食 豪門餘五六

以玆爲卿相 以玆爲岳牧

以玆司喉舌 以玆寄耳目

以玆爲庶官 以玆監庶獄

避氓産一兒 俊邁停鸞鵠

兒生八九歲 氣志如秋竹

······

116. 조선후기 서민 문학

◎ 烈女春香守節歌

향단이는 미음상 이고 등롱 들고 어사또는 뒤를 따라 옥문간 당도하니 인적이 고요하고 쇄장이도 간 곳 없네.

이때 춘향이 비몽사몽간에 서방님이 오셨는데 머리에는 금관이요, 몸에는 홍삼이라. 상사일념(相思一念)에 목을 안고 만단정회(萬端情懷)하는 차라

“춘향아.”

부른들 대답이 있을소냐.

어사또 하는 말이

“크게 한번 불러 보소.”

“모르는 말씀이오. 예서 동헌이 마주치는데 소리가 크게 나면 사또 염문(廉問)할 것이니 잠깐 지체하옵소서.”

향단이는 미음상 이고 燈籠 들고 御使또는 뒤를 따라 옥문간 當到하니 人跡이 고요하고 쇄장이도 간 곳 없네.

이때 春香이 非夢似夢間에 서방님이 오셨는데 머리에는 金冠이요, 몸에는 紅衫이라. 相思一念에 목을 안고 萬端情懷하는 차라

“春香아.”

부른들 對答이 있을소냐.

御使 또 하는 말이

“크게 한번 불러 보소.”

“모르는 말씀이오. 예서 東軒이 마주치는데 소리가 크게 나면 사또 廉問할 것이니 잠깐 遲滯하옵소서.”   ― <춘향가>

◎ 하회 탈춤 대사

양반 : 나는 사대부의 자손인데.

선비 : 아니 나는 팔대부의 자손인데.

양반 : 팔대부는 또 뭐야?

선비 : 아니 양반이란 게 팔대부도 몰라. 팔대부는 사대부의 갑절이지 뭐.

······

양반 : 첫째 지식이 있어야지. 나는 사서삼경을 읽었네.

선비 : 뭣이 사서삼경. 나는 팔서육경도 읽었네.

양반 : 도대체 팔서육경이 뭐냐?

선비 : 나도 아는 육경 그걸 몰라? 팔만 대장경, 중어바람경, 봉사 안경, 처녀 월경, 약국 길경, 머슴 쇄경.

兩班 : 나는 士大夫의 子孫인데.

선비 : 아니 나는 八大夫의 子孫인데.

兩班 : 八大夫는 또 뭐야?

선비 : 아니 兩班이란 게 八大夫도 몰라. 八大夫는 사대부의 갑절이지 뭐.

······

兩班 : 첫째 知識이 있어야지. 나는 四書三經을 읽었네.

선비 : 뭣이 四書三經. 나는 八書六經도 읽었네.

양반 : 도대체 八書六經이 뭐냐?

선비 : 나도 아는 六經 그걸 몰라? 八萬大藏經, 중어바람경, 봉사 안경, 處女 월경, 藥局 길경, 머슴 쇄경.

◎ 민요 한양가

우리나라 소산물도 부끄럽지 않건마는

타국 물화 교합하니 백각전 장할시고

칠패의 생선전에 각생 생선 다있구나

민어 석어 석수어며 도미 준치 고도어며

낙지 소라 오적어며 조개 새우 전어로다

남문 안 큰 모전에 각색 실과 다 있구나

청실뇌 황실뇌 건시 홍시 조홍시며

밤 대도 잣호도며 포도 경도 외얏시며

석류 유자 복숭아며 용안 여지 당대추다

우리나라 所産物도 부끄럽지 않건마는

他國 物貨 交合하니 백각전 장할시고

칠패의 생선전에 각생 생선 다있구나

민어 석어 석수어며 도미 준치 고도어며

낙지 소라 오적어며 조개 새우 전어로다

南門 안 큰 모전에 각색 실과 다 있구나

청실뇌 황실뇌 건시 홍시 조홍시며

밤 대도 잣호도며 포도 경도 외얏시며

석류 유자 복숭아며 용안 여지 당대추다

117. 갑신정변

一. 大院君不日陪還事. 朝貢虛禮, 議行廢止.

一. 閉止門閥, 以制人民平等之權, 以人擇官, 勿以官擇人事.

一. 革改通國地租之法, 杜吏奸而叙民困, 兼裕國用事.

一. 內侍府革罷, 其中如有優才, 通同登用事.

一. 前後奸貪, 病國最著人, 定罪事.

一. 各道還上永永臥還事.

一. 奎章閣革罷事.

一. 急設巡査, 以防竊盜事.

一. 惠商公局革罷事.

一. 前後流配禁錮之人酌放事.

一. 四營合爲一營, 營營中抄丁, 急設近衛事. 陸軍大將首衛世子宮.

一. 凡屬國內財政, 摠由戶曹管轄, 其餘一切財簿衙門革罷事.

一. 大臣與參贊(新差六人, 今不必書其名) 課日會議于閤門內議政所, 以爲欒政, 而布行政令事.

一. 政府六曹外, 凡屬宂官盡行革罷, 令大臣參贊, 酌議以啓事.

118. 농민봉기를 알리는 격문

우리가 義를 들어 此에 至함은 그 本意가 斷斷(성실하고 변치 않음) 他에 있지 아니하고 蒼生(백성)을 塗炭의 中에서 건지고 國家를 磐石의 위에다 두자 함이라. 안으로는 貪虐한 관리의 머리를 버히고 밖으로는 橫暴한 强敵의 무리를 驅逐코자 함이라. 兩班과 富豪의 앞에 苦痛을 받는 民衆들과 方伯과 守令의 밑에 屈辱을 받는 小吏들은 우리와 같이 寃恨이 깊은 자라. 조금도 躊躇치 말고 이 時刻으로 일어서라. 萬一 機會를 잃으면 後悔해도 미치지 못하리라.

甲午 三月 二十五日 湖南倡義大將所在白山                                            ― <오지영, 동학사>

119. 헌의 6조

一. 外國人의게 依附치 말고 官民이 同心協力□야 專制皇權을 鞏固케 □ 事.

一. 鑛山, 鐵道, 煤炭과 森林 及借款 借兵과 政府與外國條約事를 若非各部大臣과 中樞院議長이 合同着啣捺印, 則不得施行□ 事.

一. 全國財政은 勿論某稅□고 度支部로 句管□되 他府部와 私會社은 無得干涉□고 豫算과 決算을 人民의게 公布□ 事.

一. 自今爲始□야 凡干重大□ 罪犯를 另行公判□되 被告가 到底說明□야 究竟 自服後 施行□ 事.

一. 勅任官은 大皇帝陛下께□셔 諮詢政府□야 從寄過半數□야 任命□실 事.

一. 實踐章程□ 事.

120. 대한자강회 취지서

大韓自强會 趣旨書

夫邦國之獨立은 惟在自强之如何耳라 我韓이 從前不講於自强之術□야 人民이 自錮於愚昧□고 國力이 自趣於衰敗□야 遂至於今日之艱棘□야 竟被外人保護□니 此皆不致意於自强之道故也라 尙此因循玩愒□야 不思奮勵自强之術이면 終至於滅込而乃已니 奚但今日而止哉아 嗚呼라 有志憂國之士가 或仰天太息□며 或據地痛哭이 固是不能自己者나 然이나 楚囚相對에 徒下新亭之淚□고 燕歌慷慨에 空懷不平之恨이 於國何益이며 於君何補哉아 昔衛文公之中興은 基本於殖産□고 普魯士之振起□ 功在於學校□니 彼皆無忘於興復之念而講求於自强之術 故로 乃能成就其大業而遺蹟於後世者也라 今我韓은 三千里疆土가 無缺□고 二千萬民族이 自在□니 苟能奮勵自强□야 團體共合이면 猶可望富强之前途而國權之回復也라 迨此今日□야 豈非吸吸奮發之時乎아 然이나 如究其自强之術이면 無他라 在振作敎育也요 在殖産興業也니 夫敎育이 不興則民智失開□고 産業이 不殖則國富莫增□나니 然則開民智養國力之道□ 亶不在敎育産業之發達乎아 是知敎育産業之發達이 卽惟自强之術已라 雖然이나 抑欲貫徹此自强之目的□ 不得不先培養其國民之精神□야 使檀箕以來四千年自國之精神으로 灌注於二千萬人人之腦髓□야 一呼吸一瞬息之頃이라도 不忘於自强之精神然後에야 方可鍊自强之心膽而作復權之活機也리니 內養其祖國之精神□며 外吸乎文明之學術이 卽今日時局之急務也일□ 此-自强會之所以發起者也라 惟我全國有志僉君子□ 孰無慷慨回復國權之想哉아 請勿躕躇□고 同此血性□야 亟亟奮發於自强之術而蒸進於回復之途則大韓獨立之基礎가 必權輿於此矣니 玆豈非全國之幸福也哉아光武十年三月一日 發起人 張志淵 沈宜性 尹孝定 林珍洙 金相範

121. 2․8 독립 선언서

朝鮮靑年團은 我二千萬民族을 代表하여 正義와 自由의 勝利를 得한 世界萬國의 前에 獨立을 期成하기를 宣言하노라.

四千三百年의 長久한 歷史를 有한 吾族은 實로 世界古民族의 一이라. 비록 有時平中國의 正朔을 奉한 事는 有하였으나 此는 兩國王室의 形式的 外交關係에 不過하였고, 朝鮮은 恒常 吾族의 朝鮮이고, 一次도 統一한 國家를 失하고, 異族의 實質的 支配를 受한 事ㅣ 無하도다.

日本은 朝鮮이 日本과 唇齒의 關係가 有함을 自覺함이라. 稱하여 一千八百九十四年 淸日戰爭의 結果로 韓國의 獨立을 率先承認하였고, 美英法德 等 諸國도 獨立을 承認할뿐더러 此를 保全하기를 約束하였도다.

韓國은 其恩意를 感하여 銳意로 諸般改革과 國力의 充實을 圖하였도다. 當時의 俄國의 勢力이 南下하여 東洋의 平和와 韓國의 安寧을 威脅할제, 日本은 韓國과 攻守同盟을 締結하여, 俄日戰爭을 開하니, 東洋과 韓國의 獨立은 此同盟의 主旨라.

韓國이 더욱 其存意에 感하여 陸海軍의 作戰上 援助는 無하였으나, 主權의 威嚴까지 犧牲하여 可能한 온갖 義務를 다하여서, 東洋의 平和와 韓國獨立의 兩大目的을 追求하였도다.

及其也 戰爭이 終結되고 當時 美國 大統領 루즈벨트氏의 仲裁로 講和會議가 開設될제, 日本은 同盟國인 韓國의 參加를 不許하고 俄日兩國代表의 任意로 日本이 韓國에 對한 宗主權을 議定하였으며, 日本은 優越한 兵力을 持하고, 韓國의 獨立을 保全한다는 舊約을 違反하여, 殘弱한 韓國皇帝와 其政府를 威脅하고 欺滿하여 國力의 充實됨이 足히 獨立을 得할 만한 時期까지라는 條件으로 韓國의 外交權을 奪하여 此를 日本의 保護國을 作하여 韓國으로 하여금 直接으로 世界 列國과 外交할 道를 斷하고, 因하여 相當한 時期까지라는 條件으로 軍隊를 解散하니, 民間의 武器를 押收하고 日本軍隊와 憲兵, 警察을 各地에 遍置하여 심지어 皇宮의 警備까지 日本의 警察을 使用하고 如此하여 韓國으로 하여금 全혀 無抵抗者를 作한 後에 明哲의 稱이 有한 光武皇帝를 放逐하고 精神의 發達이 充分치 못한 皇太子를 擁立하고 日本의 走狗로 所謂合倂內閣을 組織하여 秘密과 武力의 裏面에서 合倂條約을 締結하니 玆에 吾族은 建國以來 半萬年에 自己를 指導하고 援助하노라는 友邦의 軍閥的 野心의 犧牲이 되었다.

實로 日本이 韓國에 對한 詐欺와 暴力에서 出한 것이다. 如此한 詐欺의 成功은 世界興亡史에 特筆할 人類의 恥辱이라 하노라.

保護條約을 締結한 時에 皇帝와 賊臣 아닌 幾個大臣은 온갖 反抗手段을 다하였고, 發表後에도 全國民은 赤手로 可能한 온갖 反抗을 다하였으며, 司法警察權의 被奪과 軍隊解散에도 亦然하였고, 合倂時를 當하여는 手中에 寸鐵이 無함을 不拘하고 可能한 온갖 反抗運動을 다하다가 精銳한 日本의 武器에 犧牲이 된 者 不知其數이며, 爾時十年間 獨立을 恢復하려는 運動으로 犧牲된 者 亦是 幾數十萬이며, 惡毒한 憲兵治下에 手足과 口舌의 制를 受하면서도 繼續 獨立運動이 絶한 적이 없었다. 此로 觀하여도 韓國合倂이 朝鮮民族의 意思가 아님을 可知할지라. 如此히 吾族은 日本의 軍國主義的 野心의 詐欺暴力下에 吾族의 意思에 反하는 運命을 當하였으니, 正義로 世界를 改造하는 此時에 當然히 匡正을 世界에 要求할 權利가 有하며, 또 世界改造의 主人되는 美와 英은 保護와 合倂을 率先承認한 理由로 此時에 또한 舊惡을 贖할 義務가 有하다 하노라.

또 合倂以來 日本의 朝鮮統治定策을 보건대 合倂時의 宣言에 反하여 吾族의 幸福과 利益을 無視하고, 征服者가 被征服者에 對한 古代의 非人道的 政策을 襲用하여 吾族에게 參政權, 集會, 結社의 自由, 言論出版의 自由 等을 不許하며 심지어 宣敎의 自由, 企業의 自由까지도 不少히 拘束하며 行政, 司法, 警察 등 諸機關이 朝鮮民族의 私權까지도 侵害하며, 公私間에 吾人과 日本과의 間에 優劣의 差別을 設하며, 吾族에게는 日本人에 比하여 劣等한 敎育을 施하여서 吾族으로 하여금 永遠히 日本人의 使用者로 成케 하며, 歷史를 改造하여 吾族의 神聖한 歷史的 傳統과 威嚴을 破壞하고, 浚侮하며 小數를 除한 外에는 政府諸機關과 交通, 通信, 兵備 등 機關에 全部 혹은 大部分 日本人을 使用하여 吾族으로 하여금 永遠히 國家生活에 知能과 經驗을 得할 機會를 不得케 하니, 吾族은 決코 如此한 武斷專制 不正不平等한 政治下에서 生存과 發展을 享有키 不能한지라. 그뿐더러 元來 人口過剩한 朝鮮에 無限으로 移民을 獎勵하고, 補助하여 土着하니, 吾族은 海外에 遊離함을 不免하며, 政府의 諸機關은 勿論이고 私設의 諸機關에까지 日本人을 使用하여 一段 朝鮮人의 富를 日本으로 流出케 하고, 商工業에도 日本人에게만 特殊한 便益을 與하여 吾族으로 하여금 産業的 發興의 機會를 失케 하도다.

如此히 何方面으로 觀하여도 吾族과 日本과의 利害는 相互背馳하여 其害를 受한 자는 吾族이니, 吾族은 生存權利를 爲하여 獨立을 主張하노라.

最後 東洋平和의 見地로 보건대 威脅이던 俄國은 이미 軍國主義的 野心을 抛棄하고, 正義와 自由를 基礎로 한 新國家의 建設에 從事하는 中이며, 中華民國도 亦然하며, 兼하여 此後 國際聯盟이 實現되여 다시 軍國主義的 侵略을 敢行할 强國이 無할 것이다.

그러할진대 韓國을 合倂한 最大 理由가 消滅되었을 뿐더러 從此로 朝鮮民族이 無數한 革命亂을 起한다면 日本에게 合倂된 韓國은 反하여 東洋平和의 擾亂하고 禍源이 될지라.

吾族은 正當한 方法으로 吾族의 自由를 追求할지나, 萬一 此로써 成功치 못하면 吾族은 生存의 權利를 爲하여 온갖 自由行動을 取하여 最後의 一人까지 自由를 爲하는 熱血을 流할지니, 어찌 東洋平和의 禍源이 아니리오.

吾族은 一兵이 無하니 吾族은 兵力으로써 日本에 抵抗할 實力이 無하도다. 日本이 萬一 吾族의 正當한 要求에 不應할진대 吾는 日本에 對하여 永遠히 血戰을 宣하리라.

吾族은 久遠히 高尙한 文化를 有하였고, 半萬年間 國家生活의 經驗을 有한 者라. 비록 多年間 專制政治下의 害毒과 境遇의 不幸이 吾族의 今日을 致하였다할지라도 正義와 自由를 基礎로 한 民主主義의 先進國의 範을 隨하여 新國家를 建設한 後에는 建國以來 文化와 平和를 愛好하는 吾族은 世界의 平和와 人類의 文化에 貢獻함이 有할 줄을 信하노라.

玆에 吾族은 日本이나 或은 世界各國이 吾族에게 自決의 機會를 與하기를 要求하며, 萬一 不然이면 吾族은 生存을 爲하여 自由의 行動을 取하여서 獨立을 期成하기를 玆에 宣言하노라.

西紀 一九一九年 二月 八日

在日本東京靑年獨立團代表

崔八鏞 尹昌錫 金度演 李琮根 李光洙 宋繼白 金喆壽 崔謹愚 白寬洙 金尙德 徐椿

決議文

一. 本團은 韓日合邦이 吾族의 自由意思에 出치 아니하고 吾族의 生存發展을 威脅하고, 東洋의 平和를 搖亂케 하는 原因이 된다는 理由로 獨立을 主張함.

二. 本團은 日本議會 及 政府에 朝鮮民族大會를 召集하여 大會의 決議로 吾族의 運命을 決할 機會를 與하기를 要求함.

三. 本團은 萬國 平和會議에 民族自決主義를 吾族에게 適用하기를 要求함.

右 目的을 達하기 爲하여 日本에 駐在한 各國大使에게 本團의 意思를 各該政府로 傳達하기를 要求하고, 同時에 委員三人을 萬國平和會議에 派遊함

右 委員은 卽히 派遊된 吾族의 委員과 一致行動을 取함.

四. 前諸項의 要求가 失敗될 時에는 日本에 對하여 永遠히 血戰을 宣함. 此로써 發生하는 慘禍는 吾族이 其責에 任치 아니함.

122. 절목

我朝鮮京城農桑會章程

我國壤地不廣, 似當人多地狹, 而山野尙多不闢之處, 江海猶有未墾之地. 且水畓之利, 比諸旱田, 不啻倍蓰, 而不能作畓者無他, 非徒由於居民財力之贍, 而未遑也. 且有緣於智巧之不及, 而未能也.

方今聖上明並日月, 德邁堯舜, 治國交隣之術, 禮樂刑政之度, 無不必擧, 而其於勸民農業, 化貧成富之道, 尤爲眷眷, 蓋欲遂列聖朝有意未遑之事, 梨授黎民, 億萬年無窮之利也. 吾輩受國厚恩, 圖報涓埃, 正在此日. 故玆敢仰承朝家盛意, 聚同志人幾員, 鳩財設會, 以定章程, 以備農器擇幹事人幾員, 往審形便, 或築堰貯水, 或通洑灌漑, 或水低而地高者, 用水車引水, 隨處起墾, 則其功效當何如? 況今港肇開, 貿遷日旺, 物價高翔, 亟宜務本, 倍加瀛畜, 乃可以仰事俯育, 保有恒心, 此可心遊學四方, 通商各國, 凡此會員一心專力, 無或玩揭, 永爲民國資用之策.

各道各邑之人, 亦鱗次接蹤模倣此會, 鳩錢聚員, 處處起墾, 則山野之間, 江海之濱, 曾所未闢者, 皆爲沃土, 如此則國計日富, 民生日贍, 聖容之安, 凞皥之樂, 指日可期, 豈不幸哉! 豈不休哉! 玆列會社章程, 與各員座目于左, 以爲永久遵行者.

節目

一. 會員每事商確, 務從和平, 誼若兄弟, 勸以忠孝, 勉以德業, 哀慶相問, 患難相救, 世世子孫, 與一室事.

一. 今此起墾, 專爲裕民足食之計, 若反有貽害於民者, 其利雖多, 不爲擧論事.

一. 會中諸員各出股錢伍拾兩以爲資用事.

一. 會員中擇善幹事, 務精通農桑之理者, 其人定有司, 俾專責成事.

一. 中國與各用農器緊要者, 買來倣造事.

一. 有司人往來, 盤纏量宜備給事.

一. 因田作畓處, 當與田主分畓. 依通編例, 上品田分半, 中品田以下三分一式, 計給田主事.

一. 或有古人築堰通洑遺址, 廢癢棄處, 自會中造輪完洑之後, 若稱以舊主人, 沮虧起鬧者, 一遵啓下章程禁斷事.

一. 作畓三年後秋收, 無論幾石, 十一條納于本衙門, 平均分配事.

一. 會員中, 如有股錢倍出之人, 分利條依例加劃事.

一. 會員中, 姓名年貫居住, 詳明書錄事.

一. 勿以官詐憑恃役民. 隨例給雇, 務得人心事.

一. 若有各道之人, 模倣此會者, 諸般章程, 與農器及通洑引水法, 須宜詳細指敎. 如或違越章程, 但逞自己之慾, 反害農或者, 自本衙門禁斷事.

一. 農務爲先, 種樹次之. 田壟閒曠之處, 桑茶果木楮漆等樹, 亦宜並力種植, 以爲生利, 養老奉公事.

一. 會員中, 如有獨覘己利心不公平者, 爲先斥退, 所入股錢, 待三年後分利時, 以本錢出給事.

一. 竣役後有司人, 自會中別般施賞事.

一. 各員每年分利時, 齊會平分事.

一. 無論某人, 如有出沒京鄕沮虧會務者, 摘發刑配事.

一. 未盡條件, 追後磨練事.

一. 稧員中勿論班常, 以父母己妻四望爲定, 而承重一也. 白紙一束, 黃燭一雙, 錢文拾兩賻儀是矣. 聞訃限十日內, 以該稧所出助給事.

一. 該稧長所聞訃後以爲助給是矣. 若或過限, 則自稧中施罰事.

一. 稧員中若或患難失農之境, 則自稧中一齊出力, 限夏至前後三日, 特爲作農事.

一. 稧員中或有失火之獘, 則自稧中錢文二十兩助給事.

一. 僚員中如或參榜文科, 則錢文百兩助給是遣, 小科則錢文伍拾兩是遣, 武科則錢文參拾兩是矣. 一遵約束事.

兼巡使

123. 만민공동회 상소

上政府書

近年以來, 我國所有地曰鑛山, 曰鐵路基址, 曰西北森林, 曰沿海漁業等, 凡外人所請求於我者, 我政府或有一事不許者乎? 求之不已, 甚至有彼人所求, 山林川澤原野開墾一案, 我政府又將許之乎? 此若一許, 此以外更有何餘存之? 人所可求, 我所可許者乎? 是所謂五百年之末日, 三千里之終局, 我政府必不許之. 此非獨我一人之深信, 抑環一國億兆生靈, 戴天立地者之所共確信, 而不疑者也. 然而在前鑛山․鐵路․森林․漁業等之許人也. 何嘗曰伊時政府, 樂行其事, 而臨決議, 苟且塗抹, 或謀避․或否決, 因循拖過, 惟倖授受之, 不由我手, 畢竟認許之日. 輒曰非我也, 爲一已計, 則非曰不許, 而其於全國安危存亡何哉? 然則今日之不許, 固不足爲幸. 所當幸者, 卽外人之便無此求也. 欲人之無求, 其將掩其口而遏之歟? 挽其手而止之歟? 人不敢侮不自侮之人, 人不敢毁不自毁之家, 現今我國之政治, 可曰不自侮歟? 不自毁歟? 第就此山林川澤, 一款論之, 一國中陳荒廢蕪之地, 在在相望, 一國中無食無業之民, 人人皆然, 以人人皆然之無食無業者, 開在在相望之陳荒廢蕪, 則地地皆膏沃, 戶皆贍饒, 不但有國民之恒産, 抑亦增國庫之收入, 富强基礎, 未嘗不由於此, 而猶此不爲者何也? 政府別施良法, 導民樂赴尙矣. 苟有一個人, 以自力開拓一片土, 輒徵之以重稅, 又從以爲勢力家所奪, 是可忍乎? 且於近日, 以山林川澤之荒蕪者, 並屬之新設, 御供院凡我三千里彊域內, 山林川澤之不荒不蕪, 已拓已墾者何者? 不宣於御供所需而何必荒蕪者, 然後可乎? 且一度支, 謂之不贍, 而別設內藏院, 此猶不足, 而特立御供一院乎? 此院之設, 纔過幾日, 外人之求, 胡爲而旋至也. 是無乃杜我民之開墾, 而招外人之强求乎? 伏願政府諸公, 特念國事之日, 非外侮之日, 甚勿以此案之不許, 爲喜而爲懼, 勿以外人之强求爲咎而爲戒, 愶議奏稟, 先罷新設之御供院, 仍而山林川澤原野開墾一事, 許民自便, 並自政府, 講究方策, 敎率斯民, 限以年期, 量地定稅, 內而無荒廢之土, 外而無强求之侮, 則今彼人之藐視, 安知非我政府察省之一良藥也哉! 自顧貿貿, 言不知哉, 伏惟採擇焉.                                                             ―〈이상재 연구〉

124. 윤치호의 인권 옹호 상소

說者謂民權盛, 則君權必損, 人之無識, 孰甚於此. 如使今日無此民議, 則政治法律隨以壞損, 不知何樣禍機, 起於何地, 陛下獨不念及於此乎? 臣等忠憤所激, 有懷輒陳, 只切惶悚罔知攸措. 伏願聖明裁察焉.       ― <承政院 日記>

제작한 곳 : 북소년 사회과 카페 (http://cafe.daum.net/northboyhistory)